Ko bi rekô čuda da se dese: Šou diplomatija osvaja svet - 11.10.2017, Sputnik Srbija\nDačić nije prvi ministar spoljnih poslova koji je uveo neformalno ponašanje u diplomatsku praksu. Kada je, početkom dvehiljaditih otišao u posetu Kini, tadašnji... 11.10.2017, Sputnik Srbija\nOtkad je despota i dvorova, otad i dvorskih luda.\nanalize i mišljenja, komentari i analitika, turska, srbija, kina, ivica dačić, henri kisindžer, živadin jovanović, zoran milivojević, mao cedung, idi amin dada, nastup ivice dačića pred turskim predsednikom\n17:57 11.10.2017 (Osveženo: 07:18 12.10.2017)\nDačić nije prvi ministar spoljnih poslova koji je uveo neformalno ponašanje u diplomatsku praksu. Kada je, početkom dvehiljaditih otišao u posetu Kini, tadašnji jugoslovenski predsednik Vojislav Koštunica dočekan je pesmom „Tamo daleko“, koju je na večeri otpevao kineski ministar spoljnih poslova.\nSamiti, konferencije, dugi pregovori, često izvan očiju javnosti, tamna odela, uzdržani osmesi, rukovanja sa distance, kratke, dvosmislene i nikada dorečene izjave…\nTako se uobičajeno zamišlja aktivnost diplomate.\nPod pojmom „diplomatija“ najčešće se podrazumevaju odnosi između državnih službenika, koji koriste određene veštine i znanja kako bi uticali na spoljnu politiku.\nMeđutim, diplomatija, i to nam pokazuje primer Ivice Dačića, ima i svoju neformalniju (neko bi rekao i vedriju) stranu. Dačić nije jedini ministar spoljnih poslova koji je zapevao. Dosta je sličnih primera u istoriji.\nBivši diplomata Zoran Milivojević kaže da se pre radi o neobičnijoj, nego o vedrijoj strani diplomatije.\n„Da bi se stvorila relaksiranija atmosfera i da bi i dijalog bio mnogo relaksiraniji, a sve u funkciji da se, možda, i na jedan neposredniji način izraze interesi koji su prisutni u dijalogu koji je na dnevnom redu“, kaže Milivojević.\nMilivojević napominje da se ne radi o pravilu, već o izuzetku koji demonstrira veću bliskost nego što bi nalagao susret ili što bi pretpostavljali odnosi između dve strane u tom trenutku.\nEfekti takvog načina vođenja diplomatije sredstvima neuobičajenim za diplomatsku praksu mogu da budu pozitivni, nastavlja Milivojević.\n„Kada su u pitanju ozbiljni partneri i kada predstoje ozbiljniji razgovori, smisao takvih poteza je da se druga strana više animira i odobrovolji da bi uspeh razgovora bio bolji za onu stranu koja primenjuje takve mere i metode. To je suština. Da se druga strana više odobrovolji, da joj se ide na ruku, da se pokaže veća prisnost i da joj se, možda, odvrati pažnja od osetljivih stvari, da se one izbegnu time što će se druga strana suzdržati da, možda, bude radikalnija i tvrđa u nastupu“, kaže Milivojević.\nU zavisnosti od uslova i konkretnih situacija diplomatija može biti manje ili više formalna, kaže bivši ministar spoljnih poslova SRJ Živadin Jovanović.\nZna se da određene stvari u diplomatiji moraju da imaju strogu formu, kaže on. Diplomatska nota uvek se predaje u ministarstvu spoljnih poslova, a informacije o aktivnostima vlada traže se na odgovarajućem mestu.\nDruštveni život diplomata ima različite dimenzije i može da bude sastavni deo diplomatskih aktivnosti, ali to ima drugi značaj i može da bude dopuna u ukupnoj diplomatskoj aktivnosti, objašnjava Jovanović.\n8 Februar 2016, 20:12\n„Sa tim neformalnim aktivnostima uvek treba imati mere i usaglašavati sa konkretnim uslovima. Uvek je delikatno preterivati u iskazivanju bliskosti između zvaničnih predstavnika različitih vlada. Kao i u običnom životu, najbitnije je imati mere i dobro odmeriti prilike i konkretne uslove i tome prilagoditi svoje ponašanje, jer zvanični predstavnici su zvanični u svakom slučaju“, kaže on.\nDiplomatija ima pravila i principe da bi akti i aktivnosti delovali uverljivo i ulivali odgovarajući značaj i poverenje u ono što se preduzima i govori, zaključuje Jovanović.\nStilovi i upotreba neformalnih sredstava u diplomatiji zavise od učesnika, kaže Milivojević i dodaje da ne postoje pravila koja bi ušla u diplomatske mehanizme kao važeća, već zavise od učesnika i koriste se u zavisnosti od njihovih afiniteta.\nKao što rekosmo, Dačić nije prvi ministar spoljnih poslova koji je uveo neformalno ponašanje u diplomatsku praksu. Kada je, početkom dvehiljaditih otišao u posetu Kini, tadašnji jugoslovenski predsednik Vojislav Koštunica dočekan je pesmom „Tamo daleko“, koju je na večeri otpevao kineski ministar spoljnih poslova.\nI Hilari Klinton je, dok je bila državni sekretar SAD, na afričkoj turneji znala da zaigra u Južnoj Africi i Malaviju, ili u Kolumbiji.\nPoznat je i slučaj ugandskog diktatora Idi Amina, koji je svoje goste voleo da zabavlja svirajući na harmonici, a možda najbolji primer neformalne diplomatije bila je „ping pong“ diplomatija, koju je početkom sedamdesetih godina prošlog veka osmislio tadašnji američki državni sekretar Henri Kisindžer kako bi otoplio odnose sa Kinom.\nRazmena poseta kineske i američke stonoteniske reprezentacije rezultirala je posetom tadašnjeg američkog predsednika Ričarda Niksona kineskom komunističkom vođi Mao Cedungu. Komunistička Kina zauzela je, posle toga, mesto u Savetu bezbednosti UN, umesto Tajvana, koji je do tada bio zvanično priznat kao Kina, a SAD i Kina sklopile su savezništvo protiv SSSR.\nMeđutim, listajući udžbenike iz diplomatske istorije, upotreba neformalnih sredstava u diplomatiji ne preporučuje se često. Ona može da bude i znak slabosti jedne strane, a ako se upotrebljava isuviše često može da bude znak neozbiljnosti i nedostatka pravih argumenata.\nnastup Ivice Dačića pred turskim predsednikom\n11 Oktobar 2017, 19:453\n11 Oktobar 2017, 20:293


Generalni sekretar Saveta Evrope u ponedeljak u Beogradu\nGeneralni sekretar Savjeta Evrope Torbjorn Jagland doputovaće sutra u jednodnevnu posjetu Beogradu tokom koje će se sastati sa ministrom spoljnih poslova Srbije Vukom Jeremićem, predsjednicom Narodne skupštine Slavicom Đukić-Dejanović i šefom delegacije parlamenta Srbije pri Parlamentarnoj skupštini Savjeta Evrope Dragoljubom Mićunovićem.\nJagland će predstaviti i izvještaj "Živjeti zajedno: Različitosti i slobode u Evropi 21. vijeka", koji analizira različite prijetnje i predlaže odgovore kako bi ljudi mogli živjeti zajedno u otvorenim evropskim društvima.\nIz Kancelarija Savjeta Evrope u Beogradu saopšteno je da su "autori izvještaja devet najuticajnijih lidera i mislilaca u Evropi, među kojima je i Sonja Liht, koja će predstaviti preporuke upućene glavnim akterima promjena u javnom ponašanju", prenosi Tanjug.\nSavjet Evrope je evropska međunarodna organizacija osnovana 1949. godine sa ciljem da podstiče demokratiju, poštivanje ljudskih prava i vladavinu prava u državama-članicama, kao i da održava i promoviše evropsko kulturno nasljeđe.\nSavjet Evrope, čije je sjedište u Strazburu, danas ima 47 članica, među kojima je i Srbija od 2003. godine.


Ruski budžet trpi zbog pomoći Belorusiji - Sputnjik Srbija\n02:26 23 Oktobar 2020\nRuski budžet trpi zbog pomoći Belorusiji\n15:49 03.02.2017 Preuzmite kraći link\nRusija je Belorusiji dodelila više od šest milijardi dolara kredita, saopštila je pres-služba Kremlja, komentarišući finansijske primedbe Minska na račun Moskve.\nNavedeno je da je ovaj kredit dodatno opterećenje za ruski budžet. Moskva nastavlja da pruža Minsku ekonomsku, političku i druge vidove pomoći ogromnih razmera.\nKremlj je podsetio da je usled bescarinske isporuke nafte Belorusiji od 2011. do 2015. godine ruski budžet ostao bez prihoda od 22,3 milijarde dolara.\nU Kremlju, takođe, smatraju da su netačna saopštenja Minska o tome da uvođenje pograničnih zona na granici s Belorusijom narušava bilo kakve međunarodne sporazume.\n„Želimo da naglasimo da to nije tako, nije uveden nikakav pogranični režim. Reč je o uvođenju pograničnih zona, koje se naslanjaju na granične oblasti. To je povezano s neophodnošću da se reguliše poseta građana tri zemllje pograničnim oblastima“, objasnio je Kremlj.\nLukašenko: Rusiji ne treba baza u Belorusiji nego da Minsku dâ avione\nU saopštenju je, takođe, navedeno da od uvođenja zona nema i neće biti nikakvih posledica za građane Belorusije i Rusije. Kremlj je dodao da je unapred objavljeno naređenje šefa odgovarajuće službe Rusije o uspostavljanju pograničnih zona, nakon zajedničkog rada sa Ministarstvom pravde Rusije i pažljivog proučavanja i usaglašavanja sa svim međunarodnim obavezama i ugovorima.\nPres-služba Kremlja je, takođe, podsetila da Rusija nije prva koja je uvela pogranične zone. Predsednik Belorusije je 14. septembra 2014. godine potpisao uredbu broj 433, kojom se reguliše uspostavljanje pograničnih područja u okviru teritorijalno-administrativnih jedinica uz rusko-belorusku granicu.\nIstaknuto je da je Kremlj uveren da sporna pitanja, među kojima su i komercijalna, Moskva i Minsk treba da reše mirno, poslovnim pregovorima.\nU sredu je Federalna služba bezbednosti Rusije objavila tri naredbe koje uspostavljaju pogranične zone na granici s Belorusijom – u Pskovskoj, Smolenskoj i Brjanskoj oblasti.\nNakon toga je predsednik Belorusije Aleksandar Lukašenko optužio Rusiju da narušava međunarodne sporazume.\npogranične zone, posledice, Belorusija


SIPA: Uhapšene tri osobe, otkriven laboratorij za uzgoj marihuane\n/ INSTANT / SIPA: Uhapšene tri osobe, otkriven laboratorij za uzgoj marihuane\nVijesti.ba26.09.2018. u 17:29\nPolicijski službenici Državne agencije za istrage i zaštitu rano jutros su u saradnji sa Ministarstvom unutrašnjih poslova Austrije i Ministarstvom unutrašnjih poslova Srbije, te uz pomoć policijskih službenika Ministarstva unutrašnjih poslova Republike Srpske, započeli su realizaciju međunarodne policijske akcije kodnog naziva “Damar”.\nAkcija je usmjerena na prikupljanje dokaza o izvršenju krivičnog djela „Organizovani kriminal“ u vezi sa krivičnim djelom “Neovlašteni promet opojnim drogama”. U toku su pretresi stambenih i poslovnih objekata, pokretnih stvari i osoba na šest lokacija na području Bijeljine i Vukosavlja.\nU dosadašnjem toku aktivnosti koje se izvode po naredbama Suda BiH i Tužilaštva BiH, uhapšene su tri osobe i otkrivena laboratorija sa vještačkim uslovima za uzgoj marihuane.\nO rezultatima akcije javnost će biti naknadno informisana.


Restriktivne mere koje su preduzele države u borbi protiv korona virusa, među kojima je i ograničavanje kretanja, teško su pale svima. Često izgubimo iz vida da one posebno pogađaju najosetljivije među nama poput dece, starijih, kao i naše sugrađane koji su i u redovnim okolnostima manje vidljivi.\nOsobama sa autizmom je dnevna rutina veoma važna za kvalitet života i lično napredovanje. Zato je doneta odluka da se njima i njihovim pratiocima dozvoli izlazak iz kuće i tokom policijskog časa, rekla nam je predsednica Upravnog Odbora „Udruženja za pomoć osobama sa autizmom“ iz Kragujevca Danijela Nešović.\n“Grad Kragujevac je jedan od prvih u Srbiji koji je prepoznao i razumeo potrebe osoba iz spektra autizma i odobrio im da u pratnji idu u šetnje u vreme policijskog časa. Uredbom Vlade Srbije je to sada dozvoljeno na nivou cele zemlje, čime je omogućeno porodicama da lakše sprovedu dnevne rutine kod takve dece i tako prevaziđu ove teške trenutke. To je posebno važno kada se ima u vidu da se celodnevnim boravkom u zatvorenom prostoru kod osoba sa autizmom stvara agresivnost i autoagresivnost”, objasnila je Danijela Nešović, majka mladića sa autizmom.\nPrema njenim rečima, pomogli su i mediji izveštavajući o potrebama ovih osoba i njihovih porodica. Kao i do sada, solidarisale su se verske i druge organizacije kroz humanitarne donacije među kojima su i maske za članove Udruženja. Navela je i da pripadnici policijske uprave u Kragujevcu prepoznaju osobe sa autizmom i ne legitimišu njihove pratioce tokom šetnje.\n“Verujem da težimo ka jednom solidarnom i demokratskom društvu gde se osobe sa autizmom prepoznaju, ali u tom pravcu treba još mnogo da se radi kako bi nivo svesti građana prema ovoj populaciji bio na još višem nivou”, kaže Danijela Nešović.\nNa pitanje da li će ovo vreme kad se svi preispitujemo učiniti da budemo bolje društvo u kojem svako može da iskaže svoje potencijale, Danijela Nešović kaže da to u ovom trenutku ne možemo da znamo.\n“Iskustvo govori da period posle bombardovanja, kada je takođe bilo solidarnosti zbog vanrednog stanja, nije doneo bolji odnos prema osobama iz autističnog spektra. Ipak, ovo interesovanje za njih koje vidimo u poslednje vreme daje nadu da će društvo izaći bolje iz ove pandemije” rekla je predsednica Upravnog Odbora “Udruženja za pomoć osobama sa autizmom” iz Kragujevca Danijela Nešović.


Za motorne sanke i cisternu - dva miliona dinara\nNaslovnica NAJNOVIJE Privreda Za motorne sanke i cisternu – dva miliona dinara\nZa motorne sanke i cisternu – dva miliona dinara\nNova Varoš – Članovi opštinskog Štaba za vanredne situacije na poslednjoj sjednici jednoglasno su usvojili predlog finansiranja sistema zaštite i spašavanja u 2013. godini u opštini Nova Varoš.\nOkosnicu ovog plana čini izdvajanje sredstava u iznosu od 2.000.000 dinara za nabavku motornih sanki i cisterne za vodu, dok bi 3,3 miliona dinara iz budžeta lokalne samouprave trebalo da bude opredeljeno za ostale brojne aktivnosti u ovoj oblasti.\nIzglasavanju odluke prethodilo je detaljno obrazloženje finansijskog plana za sistem zaštite i spašavanja u narednoj godini. Odluku je obrazložio načelnik opštinskog Štaba Radivoje Bujišić.\nPredlog, koji će biti upućen na razmatranje odbornicima novovaroškog parlamenta, sadrži sedam tačaka. U slučaju potrebe, predviđeno je da 1,5 miliona dinara iz opštinske kase bude izdvojeno za troškove angažovanja osposobljenih pravnih lica u skladu sa ugovorom za izvršavanje zadataka zaštite i spasavanja (to podrazumeva sredstva za čišćenje snega, sanaciju klizišta, zaštitu od poplava i slično), dok je milion dinara namenjeno za saniranje šteta nastalih prirodnim i drugim nezgodama, u skladu sa materijalnim mogućnostima.\n– Predlogom je predviđeno i da po 200.000 dinara bude namenski opredeljeno za obuku stanovništva u oblasti zaštite i spasavanja i pripremanje, opremanje i obuku jedinica opšte namene. Procena je da bi oko 150.000 dinara bilo potrebno za pripremanje, opremanje i obuku poverenika i zamjenika povjerenika i isto toliko za obuku i pripremu Štaba za vanredne situacije.\nZa redovno godišnje servisiranje sistema za uzbunjivanje na teritoriji novovaroške opštine, neophodno je iz gradske kase izdvojiti sredstva od milion dinara, kazao je Bujišić, posebno ističući činjenicu da je prioritet kupovina motornih sanki i cisterne za prevoz vode „žednom“ stanovništvu\n. On je podsjetio da je Opštinskom vijeću već upućen zahtev za nabavku motornih sanki, jer je prošle zime život pojedinaca često visio o koncu i izrazio očekivanje da će biti realizovana inicijativa za dopremanje iz Austrije bar jednih polovnih sanki, koje koštaju oko desetak hiljada evra.\nKao odgovor članu opštinskog Štaba za vanredne situacije Vladanu Popoviću, koji je na prethodnoj sjednici upozorio na, po njegovom mišljenju, dramatičan porast oboljevanja žitelja zlatarskog kraja i ove regije od karcinoma, čelnici Štaba izneli su najnovije podatke Instituta „Batut“ o strukturi uzoraka umiranja u Srbiji i po regionima. Prema tvrdnji stručnjaka iz Odeljenja za prevenciju i kontrolu, gorštaci su, ipak, dosta zdraviji od stanovnika u pitomoj ravnici.\n– Dok su Vojvođani uvek u vrhu tabela po oboljevanju i umiranju od najmasovnijih bolesti, stanovnici Zlatiborskog okruga su, prema sačinjenom nacionalnom atlasu bolesti, registrovani na poslednjem mestu, navodi se i izveštaju „Batuta“ koji je članovima Štaba dostavio Radivoje Bujišić.\nU njemu se još napominje da je najveća stopa novoobolelih od različitih oblika karcinoma uočena u Pirotskom okrugu, sledi Borski, a potom Beograd. Najviše registrovane stope kancerogenih oboljenja su u Šumadijskom, Pirotskom okrugu i prestonici, a od raka pluća najčešće oboljevaju muškarci iz Beograda, slede oni iz Pčinjske i Kolubarske regije. Rak dojke najčešće se dijagnostifikuje kod žena u glavnom gradu, zatim u Šumadijskom i Nišavskom okrugu, a karcinom grlića materice najučestaliji je u Jablaničkoj, Borskoj i Pirotskoj regiji.\n– Prema podacima stručnjaka, Zlatiborski okrug se u gotovo svim kategorijama strukture oboljevanja nalazi na dnu lestvice i molio bih da proizvoljnim ocjenama ne izazivamo paniku među građanima – apelovao je na članove Štaba Bujišić.


NATO ima koristi od rusko-turskog sporazuma o S-400 - Sputnjik Srbija\n00:19 30 Oktobar 2020\n22:43 20.07.2017 Preuzmite kraći link\nTurska se bliži kupovini ruskih odbrambenih sistema S-400 „Trijumf“, jer pregovori između Ankare i Moskve ulaze u završnu fazu. Prema rečima turskog stručnjaka Mesuta Hakija Džašina, NATO ne bi trebalo da bude zabrinut zbog tog dogovora, jer bi Alijansa mogla od njega da ima koristi.\nTurska za ruske pare kupuje S-400\nPočetkom nedelje je Sergej Čemezov, predsednik ruske korporacije „Rostek“, izjavio da su se Moskva i Ankara dogovorile o svim tehničkim detaljima ugovora, i da su ostali još samo administrativni aspekti.\n„Konačnu odluku doneće ruska i turska vlada. U toku su pregovori sa (ruskim) Ministarstvom finansija, i najverovatnije će sâma Turska obezbediti neka sredstva za ovaj projekat, a deo će biti primljen u obliku kredita“, rekao je Čemezov novinarima na marginama avio-kosmičkog salona MAKS 2017.\nPregovori o ovom pitanju vode se od 2016. godine. U martu je Čemezov izjavio da je Ankara spremna da kupi sistem S-400 uz kredit koji je odobrila Moskva.\nProšle nedelje je turski ministar odbrane Fikri Isik izjavio da su pregovori o isporuci odbrambenih sistema S-400 Turskoj dostigli završnu fazu.\n„Došli smo do završne faze u vezi sa S-400. Naime, pregovori će imati pozitivan ishod. Međutim, ne može se reći da je pitanje zatvoreno sve dok se ne stave potpisi. Sada smo u završnoj fazi, i ne bi trebalo da iskrsnu nikakvi problemi“, rekao je Isik, prenosi list „Jeni safak“.\nPošto je Turska članica NATO-a, Sjedinjene Američke Države više puta su izrazile zabrinutost zbog moguće isporuke sistema S-400 ovoj zemlji. Prošle nedelje, šef Pentagona Džejms Matis rekao je da ovaj sporazum pokreće pitanja o kompatibilnosti NATO-a.\nPentagon: Videćemo hoće li Turska zaista kupiti S-400\n„Problem je kako da NATO sistemi budu kompatibilni sa Rusima? Neće nikada biti kompatibilni. Moraćemo da vidimo da li to prolazi? Ali, moraćemo da pogledamo“, rekao je Matis novinarima.\nPostavlja se pitanje zašto se čini da je Vašington zabrinut zbog sporazuma između Rusije i Turske o S-400, jer mnoge članice NATO-a, uključujući Rumuniju, Bugarsku, Grčku i Nemačku, koriste rusko naoružanje, uključujući raketne sisteme S-200 i S-300.\nU intervjuu za tursku redakciju Sputnjika, profesor Mesut Haki Džašin sa Univerziteta Ozjegin rekao je da je zabrinutost Vašingtona zbog isporuke S-400 Turskoj neosnovana.\n„Turska je jednom zatražila od svojih NATO saveznika da je snabdevaju protivvazdušnim odbrambenim sistemima. Ali je Nemačka opozvala raketne sisteme ’Patriot‘ iz političkih razloga, koristeći ih kao političku polugu. Štaviše, sistemi ’Patriot‘ nisu mogli da pokriju sve problematične oblasti Turske. U međuvremenu, S-400 sa svojim naprednim sposobnostima savršeno će služiti bezbednosnim interesima Turske“.\nS-400 „Trijumf“, koji NATO naziva SA-21 „Grauler“, razvila je kompanija „Almaz—Antej“.\nSistem može da presretne sve vrste modernog vazdušnog naoružanja, uključujući ratne avione pete generacije, kao i balističke i krstareće rakete maksimalnog dometa od 400 kilometara na visini do 30 kilometara. S-400 istovremeno može da pogodi do 36 meta.\n© Foto : Youtube/Defense Updates\nZa Amerikance i S-300 bauk, šta će biti kad dođe S-500\n„(Takva sposobnost) je važan faktor za Tursku, mislim da kao istaknuti vojni zvaničnik šef Pentagona to razume“, dodao je stručnjak.\nDžašin je ukazao na činjenicu da je nedostatak odgovarajućih raketnih sistema bio ozbiljan problem za Tursku.\n„Usred sukoba na Bliskom istoku u poslednje tri decenije, uvek je postojala pretnja za teritorijalni integritet i nacionalnu bezbednost Turske. Štaviše, postoji i pretnja od balističkih raketa raspoređenih u Iranu i drugim susednim zemljama“, naveo je stručnjak, naglasivši da je Ankari potreban najnapredniji sistem protivraketne odbrane u svojoj klasi.\nKomentarišući Matisovu zabrinutost zbog rusko-turskog sporazuma, Džašin je istakao da je Turska suverena i nezavisna država i uprkos tome što je deo vojnog bloka, Ankara ima sva prava da kupi bilo koje oružje potrebno da se održi njena nacionalnu bezbednost.\nEkspert je dodao da ako Turska ima napredni sistem protivraketne odbrane, to bi samo doprinelo bezbednosti drugim saveznicima NATO-a, uključujući i SAD.\n„Ukoliko Turska bude imala raketni štit, to će čak biti dobro i za SAD. Dakle, ne mogu da objasnim zašto je Pentagon saopštio da S-400 ne može da se integriše u NATO sisteme. U tehničkom smislu, svaki sistem može da bude kompatibilan sa standardima NATO-a“, zaključio je Džašin.\nČlanstvo Turske u NATO ne ometa isporuke S-400\nS-400, NATO, Turska


Faktor | Evidentiran niz manjkavosti kada je u pitanju finansiranja političkih stanaka\nObjavljeno: 17.10.2019. u 13:20\nAnaliza je pokazala da su političke stranke najviše novca u kampanji trošile na kategoriju "Ostali troškovi propagande"\nNiz je evidentiranih i u praksi potvrđenih manjkavosti pravnog okvira u sadržajnom i tehničkom smislu kada je u pitanju finansiranje političkih stanaka u Bosni i Hercegovini, potvrdila je analiza Koalicije za slobodne i poštene izbore "Pod lupom".\nAnaliza, napisana na stotinjak stranica, donosi brojne podatke o načinima finansiranja političkih stanaka, donatorima i utrošku sredstava, a napravljen je vizualni prikaz tih podataka.\nDirektor projekta Koalicije "Pod lupom" Dario Jovanović iznio je podatak da čak trećina stranaka nije podnijela postizborne finansijske izvještaje o kampanji za prošlogodišnje Opće izbore, a troškovi kampanje iznosili su 9,6 miliona KM.\n- Čak 70 posto prihoda političkih stranaka dolazi iz budžeta različitih nivoa vlasti što znači da građani u najvećoj mjeri finansiraju političke stranke - dodao je Jovanović.\nAnaliza je pokazala da su političke stranke najviše novca u kampanji trošile na kategoriju "Ostali troškovi propagande" - 26 posto ukupnih troškova svih političkih stranaka čine ovi troškovi što čini 2,5 miliona KM.\nDevetnaest parlamentarnih političkih stranaka na državnom i entitetskom nivou, koje su dio posebnog uzorka za analizu ostvarile su prihod od 13,8 miliona KM, dok su njihovi rashodi 17,6 miliona KM i viši su za 3,8 miliona KM od evidentiranih prihoda.\nJovanović dodaje da na ovih 19 političkih stanaka otpada ukupno 88 posto ostvarenih prihoda 69 političkih stranaka koliko ih je učestvovalo na Općim izborima 2018. godine.\n- Upravo one stranke koje raspolažu s najvećim količinama novca su i one koje osvajaju najviše glasova i mandata na izborima za državni i entitetske parlamente. Narodski rečeno "Koliko para, toliko muzike" - kazao je Jovanović.\nGovoreći o zakonodavnom okviru u toj oblasti naglasio je da su zakoni i propisi zastarjeli, nedorečeni, nedovoljnog opsega, a propisuju i izrazito niske sankcije koje su stimulirajuće za moguće prekršioce i krše se u praksi bez adekvatnih posljedica.\nPodsjetio je da je Grupa država za borbu protiv korupcije Vijeća Evrope (GRECO) dala devet preporuka bh. vlastima koje se odnose na unapređenje segmenta finansiranja političkih stranaka od kojih je na zadovoljavajući način implementirana samo jedna.\nKoalicija "Pod lupom" dala je 12 preporuka za unapređenje oblasti finansiranja političkih stranaka među kojima je potreba revizije pravnog okvira, povećanje novčanih kazni za prekršioce zakona u toj oblasti, povećanje "izvjesnosti kažnjavanja" te sprečavanje zloupotrebe javnih resursa u predizborne svrhe.\nTa koalicija predlaže i ukidanje mogućnosti priloga u gotovini i poštivanje obaveza poslovanja preko jednog transakcijskog računa u banci, a autori analize napominju da bi se implementacijom tih preporuka unaprijedio sistem finansiranja političkih stranaka u BiH.\nDanas prezentirana interaktivna web aplikacija o troškovima izborne kampanje za Opće izbore 2018. godine prva je takve vrste i pruža uvid u analitičke kartice o finansijskom poslovanju 19 političkih stranaka koje su parlamentarne na državnom ili entitetskom nivou.\nfinansiranje političkih stranakaPod lupom\nKoalicija "Pod lupom": Izvijestili o 160 kritičnih situacija tokom izbornog dana\nKomšić pisao rukovodstvu EU-a: Šta je važno i za nas u BiH


Srpske enklave kao Asteriksovo selo - TAMO DALEKO\n4. фебруара 2022. Zdravko Elez 206 Views 0 Comments\nFrancuski humanitarac Arno Gujon i odnedavno direktor Uprave za saradnju sa dijasporom, na slikovit način Francuzima objašnjava o životu Srba na KiM.\nOn je uporedio srpske enklave na Kosovu sa „Asteriksovim selom“ opkoljeno bodljikavom žicom.\nGujon je, kako bi objasnio Francuzima šta je enklava u kojoj žive Srbi na tom podneblju, na Instagram nalogu napisao da su Srbi na Kosovu ponosni i neustrašivi, te da se ne plaše da će im „nebo pasti na glavu“.\n„Da bi Francuzi razumeli šta je to jedna srpska enklava na Кosovu i Metohiji, ja im je opisujem kao i Asteriksovo selo okruženo bodljikavom žicom iz kojeg meštani ne mogu da izađu a da ne budu izloženi ogromnom riziku, omalovažavanju, psovanju…Srbi doduše nemaju magični napitak ali imaju neverovatnu hrabrost i želju za slobodom zbog čega se ne plaše suočavanja sa nepravdom. Podeljeni pa ujedinjeni, ponosni, slobodni, svadljivi pa pomirljivi, Iako su se Gali plašili da će im ‘nebo pasti na glavu’, bez ustezanja mogu da kažem da su Srbi poslednji Gali u Evropi“, napisao je Gujon.\nFrancuski humanitarac već deceniju i po šalje Srbima na Kosovu humanitarnu pomoć posredstvom organizacije „Solidarnost za Kosovo“, koju je lično osnovao.\nPre tri i po godine su mu prištinske vlasti zabranile ulazak na Kosovo i Metohiju, ali ga to nije sprečilo da uz pomoć svojih francuskih i srpskih volontera šalje finansijsku i materijalnu pomoć Srbima.\n← Od jasenovačkog pakla do Jasenovca u pesmi i srcu\nŽeljkova rakija iz kesice osvaja Evropu →\nВладика подигао хамове, ми ћемо Његошеву капелу\nVakcinisani u dijaspori u Srbiju bez ograničenja


DKCB: Gradsko takmičenje "Zlatna sirena" - Dan u Beogradu\nNaslovna » Izlasci » Muzika » Koncerti » DKCB: Gradsko takmičenje „Zlatna sirena“\nDKCB: Gradsko takmiÄenje "Zlatna sirena"\nDKCB: Gradsko takmičenje „Zlatna sirena“\nAh Neša 16. mart 2018. Koncerti Postavite komentar\nU okviru DEMUS-a, i ove godine će u sali „Donka Špiček“ u DKCB-u (Takovska 8) biti održano gradsko takmičenje „Zlatna sirena“.\nU ponedeljak, 19. marta, a onda i 22. i 27. marta od 10.00 do 15.00, takmičiće se muzičke sekcije beogradskih osnovnih škola.\nUčestvovaće oko 250 dece solista i malih vokalnih sastava.\nNa takmičenju „Zlatna sirena“ čuće se najlepši dečji glasovi Beograda, pobednici opštinskih takmičenja u sledećim žanrovima: stari majstori, klasična i savremena solo pesma, starogradska pesma, izvorna narodna pesma, dečja zabavna i zabavna pesma svih epoha.\nZa sve žanrove postoje četiri uzrasne kategorije (I kategorija – učenici prvih i drugih razreda, II kategorija – učenici od trećih i četvrtih razreda, III kategorija – učenici od petih i šestih razreda, IV kategorija – učenici sedmih i osmih razreda).\nManifestaciju „Zlatna sirena“ tradicionalno organizuju Prijatelji dece Beograda i Dečji kulturni centar, pod pokroviteljstvom Sekretarijata za kulturu. (danubeogradu.rs)\nZlatna sirena 2018 – program\nŽanr: stari majstori, klasična ili savremena solo pesma i starogradska pesma\nUčestvuju: pobednici opštinskih takmičenja svih kategorija\nČetvrtak, 22. mart\nŽanr: izvorna narodna pesma – domaća i strana\nUtorak, 27. mart\nŽanr: dečija zabavna pesma i zabavna pesma svih epoha\nTagovideca demus dkcb izlasci koncerti muzika osnovci zlatna sirena\nSledeći Beogradski irski festival 2018: Zeleni Beograd


Nerešeni sporovi, bezbednosni izazovi, nedostatak razvoja i preoblikovanje evropskog i međunarodnog poretka samo su neki od problema koji utiču na stabilnost i prosperitet Zapadnog Balkana složili su se učesnici konferencije.\nPredsednik Kosova Hašim Tači je kazao da je ustanovljeno da nije dovoljno da se priča samo o tehničkim pitanjima, nego da se radi na izgradnji mira, dobrosusedstva i uzajamnog priznavanja.\n„Najbolje bi bilo da Srbija prizna Kosovo kao što to mnogi tvrde, i onako kako bi smo svi želeli, mi kao Kosovo i međunarodna zajednica. Međutim, takva stvar se ne dešava zato što Srbija ima drugu orjentaciju što se tiče evroatlantskih vrednosti i nema nekog jakog međunarodnog pritiska, kako bi ih ubedili da priznaju Kosovo“, rekao je Tači.\nTači je dodao da će bez konačnog dogovora i Kosovo i Srbija stagnirati ka svom evropskom putovanju. On je naglasio da „neće bit ni autonomije, ni bilo kakvog udruživanja“.\n„Zato što bi to značilo drugu Republiku Srpsku unutar teritorije Kosova, kako god se to udruženje bude nazivalo. Da, ja sam se sa tim složio ranije, ali uz poštovanje Ustava i zakona Kosova. Međutim, stvari su se promenile. Tada je postojala mogućnost da Srbija prizna Kosovo, dok sada zarad liberalizacije viza ne možemo dati ni autonomiju, ni udrživanje Srbima, a taksa treba da ostanu na snazi“, kazao je Tači.\nDirektor programa Beogrdskog fonda za političku izuzetnost Marko Savković je kazao da nakon poslednjih događaja i nakon rasprave u Skupštini Srbije, koja je trajala dva dana, ne deluje da je konačan mirovni sporazum bizu.\n„Neko opšte raspoloženje je da je dijaog zapao u krizu koja traje već izvesno vreme. Postoji nekoliko inicijativa, ne čini se da nas neka od njih vodi u ovom trenutku ka sporazumu koji bi bio održiv. Moguće je da će se neke novina pojaviti. Ono što je sigurno jeste da je Srbija internacionalizovala problem ponovo, delovalo je da je on negde rešen. Međutim, sada deluje da ćemo ponovo videti te najznajčajnije aktere koji pokušavaju, svako sa svoje srane, da dve strane poguraju ka sporazumu“, istakao je Savović.\nDirektorka za Zapadni balkan Suzan Falatko kaže da bi trebalo da se Kosovo i Srbija ugledaju na Severnu Makedoniju i Grčku.\n„Bez dijaloga nećete ostvariti dogovor, morate da radite na tome da oživite proces i da se angažujete u njemu u duhu fleksibilnosti i kompromisa. Ja ne želim da umanjujem teškoće tog prvog koraka oživljavanja procesa dijaloga. Pozivamo lidere Kosova da pokažu hrabrost i liderske osobine tako što će suspendovati takse, takođe pozivamo Srbiju da pokaže fleksibilnost, da pomogne da se nađe put nazad, ka pregovorima. Ovi korac su nephodni da se umanje tenzije, da se gradi uzajamno poverenje, koji su od kritične važnosti za ostvarenje uspešnog dogovora“, poručila je Falatko.\nOna je dodala da lideri u Prištini i Beogradu duguju svojim građanima bolju budućnost.\nGeneralni direktor za evropske poslove Nels Engelšen poručio je da „kompromis nije znak sabosti, već znak snage“.\n„Kako bi smo uspešno završili dijalog potrebno je koordinirati interese obe zemlje. Mnogi su videli ovu godinu kao priliku da se nađe jedan obostrano prihvatljih kompromis. Potrebne su akcije sa obe strane, a tu računam i na kosovske takse na Srpsku robu kako bi smo ostvarili određeni napredak u dijalogu“, kazao je Engelšen.\nNa konferenciji su pored mnogobrojnih međunarodnih eksperata i vladnih zvaničnika učestvovali i panelisti iz drugih zemalja.


Pandemija lakmus test za demokratiju na Zapadnom Balkanu - JUGPRESS\nZa stanje demokratije u SEE6 pandemija je poslužila kao “lakmus test”, ocenjuje se u u analizi “Kovid-19 i reforme u SEE6 – kako je pandemija testirala otpornost institucija SEE6 i napredak reformi”.\n“Suzbijanje individualnih sloboda, poslušno pravosuđe, nastavak napada na medije, usvajanje zakona prilagođenih za ličnu dobit putem uredbi, ilustruju ubrzavanje demokratskog zaostajanja”, ukazuje se.\nKao otežavajući faktor delovaće i “užarena” politička situacija u balkanskim zemljama i njihova slaba institucionalna uprava i pandemija bi mogla da izazove kašnjenje u sprovođenju reformi. Ukupno gledano, demokratski legitimitet SEE6 institucija je pogoršan.\n“U Srbiji je pandemija dala mnogo jasniju sliku već autoritarnog, hibridnog režima koji je dodatno ojačan vanrednim merama… nadmoć izvršne vlasti nad zakonodavnom postala je jasna, kao i tekuća centralizacija političke moći u rukama predsednika”, piše u analizi.\n“Zapadnobalkanskoj šestorki je potrebna dodatna strukturna podrška EU kako bi podstakla vlastiti ekonomski oporavak i razvoj posle pandemije”, navodi se i dodaje da najavljeni Ekonomski i investicioni plan za region mora da bude povezan sa pojedinačnim performansama partnera sa Zapadnog Balkana koje se tiču demokratske legitimnosti njihovih institucija.


Radulović (DJB): Pretnja bojkotom najbolji način da se dođe do fer izbornih uslova - Politika - Dnevni list Danas\nPočetna » Politika » Radulović (DJB): Pretnja bojkotom najbolji način da se dođe do fer izbornih uslova\nPredsednik Pokreta „Dosta je bilo“ Saša Radulović izjavio je da bojkot izbora nije cilj sam po sebi, već sredstvo za dostizanje uslova za poštene izbore.\n2Piše: Beta 22. novembra 2019. 16.07\nKako je navela ta stranka, Radulović je ocenio da spisak uslova za učešće na izborima treba svesti na četiri ključne tačke.\n„Neozbiljno je postavljati 42 uslova i tražiti tehničku Vladu. Ponavljamo da uslove treba obezbediti u četiri ključne oblasti: sređivanje biračkih spiskova, fer pristup televizijama sa nacionalnom frekvencijom, neograničen pristup biračkom materijalu nakon izbora i kontrolu procesa ubacivanja listića u biračke kutije postavljanjem kamera na biračka mesta“, rekao je Radulović.\nRadulović je oceni da bojkot „treba uozbiljiti“, kao i da to ima smisla jedino ukoliko mu pristupi cela prava opozicija.\n„Ovo znači da u bojkotu treba da budu složni Savez za Srbiju, Pokret slobodnih građana i Dosta je bilo“, dodao je on.\nPrema Radulovićevim rečima, uspeh bojkota će se meriti izlaznošću.\n„Neozbiljno je i netačno govoriti da se uspeh bojkota neće meriti izlaznošću. Ako bi izlaznost bila manja od 40 odsto i ako u Skupštini ne sedi prava opozicija, onda će građani znati da je to telo nelegitimno i da su odluke koje se tamo donose ništavne. To zna i vlast, ali i EU koja podržava sve što vlast radi, tako da će ubrzo nakon tih izbora morati da raspiše nove i usvoji zahteve opozicije. Moramo se suočiti sa činjenicom da EU, nažalost, podržava Vučića i sve što on radi u Srbiji i da na sve načine polušava da razbije bojkot. Razlog za podršku Vučiću nije samo Kosovo, več i činjenica da Vučić sprovodi imperijalnu politiku Nemačke, koja Balkan pretvara u koloniju jeftine radne snage. Bojkot ne najbolji način da se ovome odupremo“, kazao je Radulović.\nBojkot, djb, Izbori, Saša Radulović\nNigde na svetu ne postoje fer izbori. Dok se vama gospodo gadi populizam i realni problemi građana ostaćete opozicija…


RTCG - Radio Televizija Crne Gore - Nacionalni javni servis :: Politika :: Marković, Brajović i Đukanović nepoželjni\n31. 05. 2017. 08:05 >> 08:35 34\nMarković, Brajović i Đukanović nepoželjni\nPremijer Duško Marković, predsjednik Skupštine Ivan Brajović i predsjednik Demokratske partije socijalista Milo Đukanović, između ostalih, nalaze se na crnoj listi Kremlja crnogorskih državljana kojima je zabranjen ulazak u Rusiju, saznaje Pobjeda iz više diplomatskih izvora.\nIz crnogorskog Ministarstva vanjskih poslova je najavljeno da će biti poslata zamolnica ruskom ministarstvu da im se dostavi spisak nepoželjnih osoba kako bi se izbjegla situacija koja se desila poslaniku Miodragu Vukoviću. Međutim, prema informacijama Pobjede, Moskva nema obavezu, a ni namjeru, da objelodanjuje listu nepoželjnih osoba iz Crne Gore.\nIzvor Pobjede blizak ruskoj diplomatiji tvrdi da su na crnoj listi svi članovi Vlade, poslanici crnogorskog parlamenta, njih 46 koji su glasali za Protokol o pristupanju NATO, kao i direktori većih državnih kompanija…\n-Spisak sadrži imena najmanje 70 lica i zvanična Moskva će se striktno pridržavati ,,crne liste“ na aerodromskim pasoškim kontrolama. Čak su provjeravani i poslanici Demokratskog fronta na svojim putovanjima – rekao je izvor Pobjede.\nInformacija ,,Dana“ potvrđena je i Pobjedi iz diplomatskih izvora. Osim čelnika i brojnih funkcionera DPS-a, na crnoj listi su i poslanici Socijaldemokratske partije predvođeni Rankom Krivokapićem, bez obzira na to što bojkotuju parlament, pridružujući se tako i stavovima Demokratskog fronta koji podržava zvanična Moskva.\nIz Moskve nije bilo zvaničnih najava ko bi se sve mogao naći na crnoj listi, ali je portparolka Ministarstva spoljnih poslova Marija Zaharova saopštila da je zabrana ulaska crnogorskim državljanima ,,recipročna mjera“.\n– Nije tajna da se Crna Gora od samog početka priključila sankcijama EU, uključujući i personalne. Uvijek smo govorili da ostavljamo pravo da preduzimamo recipročne mjere, kako je to prihvaćeno u evropskoj praksi – navodi se u izjavi Zaharove. Ona je dodala da će Crnoj Gori biti dato odgovarajuće razjašnjenje.\nSankcije Evropske unije, koje je podržala Crna Gora, uvedene su 2014. godine nakon ruske agresije na Ukrajinu i odnose se na zabranu putovanja i zamrzavanja imovine 149 funkcionera Rusije i Ukrajine sa Krima. Sankcije su potom proširene u nekoliko krugova preko odluka Evropskog savjeta.\nMoskva će odgovoriti CG zbog protjerivanja diplomate\n16. 03. 2022. 16\nEkonomski rat EU i Rusije pogodiće i Crnu Goru\n10. 03. 2022. 4\n"Moli se bogu i drži se Rusije"\n02. 03. 2022. 42\n01. 03. 2022. 12


Beograd 1919. godine\nOno što je za današnje uslove nezamislivo, ljudi su išli po ulicama sa posudama koje su nosili na leđima, a iz kojih su točili čajeve i kafu, a koji su se pili sa nogu, u šetnji. Tramvaj koji je u to vreme išao preko Terazija, bio je "živ" i u njemu su se ljudi vozili unutra, ali i kešali za platformu, silazeći polako gde im je odgovaralo tokom vožnje.\nOno što je isto primetno, jeste način odevanja, odnosno, činjenica da je bilo i onih u odelima i onih koji su nosili srpske narodne nošnje.\nPogled na beograd početkom 20. veka\nNije bila retkost ni da se na beogradskim ulicama nađu volovslke zaprege koje su na sebi nosile materijal za gradnju kuću, a koje su se u to vreme masovno obnavljale. Koliko je to bilo popularno transportno sredstvo, najbolje govori činjenica da su vozači zaprega čekali da jedna kola prođu, da bi se i oni uključili u saobraćaj.\nStarci su trenutke dokolice provodili u beogradskim kafanama uz karte, dok su oni mlađi bili zaduženi za obnovu zemlje, što smo imali prilike da vidimo u snimku u kojem se vide devojčice i dečaci kako marljivo rade na zemlji.\nOno što je takođe inspresivno videti, jete snimak Beograda usnimljen sa Kalemegdana, a na kojem se vide obrisi na kojima se danas nalazi Novi Beograd, te i koliko je bio živ rečni saobraćaj, o čemu svedoči čak preko 10 brodova koji su se našli u kadru.\nMagaze, odnosno, prodavnice bile su pune robe, a u jednom kadru se vidi i kako dvoje mladih doprema u kacama robu u jedan od njih.\nOvaj snimak, na najbolji način nam je predstavio prve posleratne godine i način na koji se Kraljevina SHS podizala iz pepela, te, sada već daleke, 1919. godine.


Glavni grad planira da obezbedi besplatne školske knjige za 120.000 učenika osmoletki, za to je opredeljeno 100.000.000 u gradskom budžetu, a ukoliko bude neophodno, prestonica će zatražiti kredit. – Udžbenike na dar dobiće i đaci prvog, drugog i trećeg razreda na nivou države\nUdžbenike za sledeću školsku godinu na poklon od Beograda dobiće svi prestonički osnovci, a u Srbiji učenici prvog, drugog i trećeg razreda. Ovo su najavili juče Dragan Đilas, gradonačelnik, i Žarko Obradović, ministar prosvete i nauke, učestvujući na tribini „Kome smetaju besplatni udžbenici”. Glavni grad planira da obezbedi besplatne školske knjige za 120.000 učenika osmoletki, koliko ih u Beogradu ima. Za to je već rezervisano 100.000.000 u gradskom budžetu i ukoliko budu neophodna dodatna sredstva, prestonica će zatražiti kredit, obznanio je Đilas. Podsetio je da je Beograd prošle godine obezbedio 40.000.000 dinara za udžbenike koje upravo koriste đaci prvog i drugog razreda i još 57.000.000 za knjige iz kojih sada uče petaci beogradskih osnovnih škola.\n« Besplatni udžbenici svim beogradskim osnovcima\nPrvi beogradski forum o zdravoj trudnoći »


Jul 15, 2020 digitalna resenja\nPovodom obeležavanja 20 godina Nemačko-srpske razvojne saradnje, održan je prvi deo izazova „Open Innovation Lab“, a nakon ovog dvodnevnog virtuelnog takmičenja odabrana su četiri tima koja će tokom leta razvijati digitalna rešenja, s ciljem da na inovativan način predstave pozitivne rezultate saradnje Nemačke i Srbije u prethodne dve decenije.\nIzazov koji je uključio srpsku tehnološku i startap zajednicu organizovala je Ambasada Savezne Republike Nemačke u Beogradu zajedno sa svojim partnerskim organizacijama, Nemačko- srpskom inicijativom za održivi rast i zapošljavanje , GIZ-om i Nemačkom razvojnom bankom (KfW), a u saradnji sa Startitom. „Open Innovation Lab osmišljen je s ciljem obeležavanja jubileja – 20 godina razvojne saradnje između Srbije i Nemačke. Kako bismo svima približili i predstavili ono što radimo, došli smo na ideju da organizujemo izazov digitalnih rešenja.\nOna bi trebalo da predstave pozitivne rezultate 20-godišnje saradnje tokom koje smo se, u skladu sa odlukama srpske i nemačke vlade, fokusirali na tri tematske oblasti: održivi ekonomski razvoj i zapošljavanje, životna sredina, kao i demokratija, civilno društvo i javna uprava. Od početka razvojne saradnje do sada, Nemačka vlada je Srbiji donirala 2.1 milijardu evra, što je čini najvećim bilateralnim donatorom Srbije“, ističe Leoni Rajmers, šef odeljenja za ekonomski razvoj Ambasade Savezne Republike Nemačke u Beogradu.\nNa kraju drugog dana, timovi su pred žirijem predstavili koncepte, nakon čega je doneta odluka koja će četiri tima podeliti nagradni fond od 10.000 evra i nastaviti da dalje rade na svojim projektima. Najoriginalnije ideje ponudili su timovi „Futuring“ iz Beograda i „Sons of pitches“ iz Niša koji dele prvo mesto, a drugo mesto dele dva tima iz Beograda „Dream Media Group“ i „Presta“. Ova četiri tima imaće priliku da razvijaju svoje predloge do septembra, kada je planiran završni događaj i dodela nagrada. Pored obeležavanja jubileja razvojne saradnje između Srbije i Nemačke i predstavljanja rezultata te saradnje, cilj ovog izazova je i podsticanje razvoja srpske tehnološke i startap zajednice, kako bi se pojedinci dodatno motivisali da se u nju uključe.


"Srušeni republikanski mitovi o ekonomiji"\nPredsednik Barak Obama govori u Elkhartu u Indijani\nAmerički predsednik Barak Obama posetio je juče Elkhart u državi Indijani, sa ciljem da, kako je rekao, sruši republikanske mitove da je njegova politika loša za ekonomiju. Elkhart je bio prvi grad koji je Obama posetio u svojstvu predsednika 2009, kada je stopa nezaposlesnosti u tom mestu na srednjem zapadu iznosila blizu 20 odsto.\nStopa nezaposlenosti u Elkhartu danas je opala na 4 odsto, a Obama je rekao da za to treba zahvaliti mudrim odlukama njegove administracije i Kongresa o otvaranju novih radnih mesta širom zemlje. Američki predsednik je upozorio okupljene da se čuvaju političara koji koriste njihove strahove o ekonomskoj budućnosti zemlje kako bi osvojili glasove.\n“Umesto da vam kažu za šta se zalažu, oni su definisali svoju ekonomsku politiku na onome čemu se protive, a to sam uglavnom ja. Njihova osnovna poruka je anti-vlada, anti-imigracija, anti-trgovina i, realno, anti-promena”.\nKasnije sinoć, na skupu u Elkhartu, koji je prenošen preko televizije PBS, predsednik je rekao da je teško shvatiti kako će drugi republikanski predlozi, poput smanjenja regulativa za Vol strit i smanjenja poreza bogatih, biti od koristi srednjoj klasi.\nTakođe u programu na PBS-u, Obama nije želeo da podrži ni Hilari Klinton ni Bernija Sandersa za demokratskog predsedničkog kandidata, istakavši da oni u suštini podržavaju iste ciljeve kao i on.\nPredsednik Sjedinjenih Država je rekao da će stranka “verovatno imati veoma dobru predstavu” o tome ko će biti njen kandidat posle primarnih izbora idućeg utorka u Nju Džerziju i Kaliforniji.


Halilhodžić odbio preuzeti nogometnu reprezentaciju BiH\nNaslovnica Bosna i Hercegovina Halilhodžić odbio preuzeti nogometnu reprezentaciju BiH\nBiH ̶ Bosanskohercegovački nogometni stručnjak Vahid Halilhodžić odbio je preuzeti selektorsku poziciju u reprezentaciji Bosne i Hercegovine, prenosi FENA.\nDelegacija Nogometnog saveza Bosne i Hercegovine prije dva dana je u Makarskoj razgovarala s proslavljenjim bh. trenerom o mogućnosti njegovog preuzimanja nogometne reprezentacije BiH, ali kako stvari sada stoje, Halilhodžić je odbio ponudu čelnih ljudi krovne nogometne institucije BiH.\nS Halilhodžićem su pregovarali predsjednik Saveza Elvedin Begić, potpredsjednik Ivan Beus, član Odbora za posredovanje i savjetovanje Sead Kajtaz i generalni sekretar Jasmin Baković, a nakon sastanka su mediji prenijeli da će nova runda pregovora biti obavljena danas.\nIpak, do pregovora najvjerovatnije neće doći jer je popularni Vaha odbio preuzeti reprezentaciju BiH, te saopćio da nije kandidat za selektora.\nJavnost u BiH se nadala da bi eminentni bh. strateg mogao preuzeti seniorsku nogometnu selekciju BiH, koja se nalazi u nezavidnoj situaciji u kvalifikacijama za evropsko prvenstvo 2016. godine sa samo dva osvojena boda iz četiri odigrane utakmice.


četvrtak, 20 avgust 2020 00:08\nJavno komunalno preduzeće Prostor Sombor: Nastavljeni radovi na održavanju trotoara\n* Na delu ulice Venac vojvode Živojina Mišića, privedeni su kraju radovi na održavanju trotoara\nOni se izvode prema Planu radova za 2020 .godinu. Osim novo asfaltiranog trotoara, rešen je i problem odvodnje atmosferske vode. Sve radove izvodi komapnija „Vojput“ doo iz Subotice, dok poslove stručno-tehničkog nadzora vrši Upravljač puta JKP „Prostor“ Sombor.\nO napredovanju novih poslova na široj infrastrukturi grada Sombor pogledajte i u galeriji slika ispod teksta.\nutorak, 23 jun 2020 23:12\nBlok 82 u Selenči u Somboru priključen na obilaznicu\n* Nakon dobijanja potrebnih dozvola i saglasnosti upravljača državnog puta, preduzeće „Boja“ DOO iz Sombora realizovalo je horizontalno obeležavanje saobraćajne signalizacije, dok je preduzeće „Signal“ DOO iz Sombora postavilo vertikalnu saobraćajnu signalizaciju, a sve po nalogu upravljača puta JKP „Prostor“ Sombor\nReč je o saobraćajnicama u okviru bloka 82 u Somboru i obilaznici.\nOvim su stečeni uslovi za otvaranje, odnosno priključenje saobraćajnica na državni put-obilaznicu.\nnedelja, 24 maj 2020 21:53\n* JKP “PROSTOR” Sombor kao preduzeće koje obavlja poslove stručno - tehničkog nadzora i kao Upravljač puta, sa izvođačem radova “Vojput” doo iz Subotice, započeo je planirane radove na uređenju sportskog terena koji se nalazi kod ambulante u Gogama\nNa osnovu zahteva gradske mesne zajednice Crvenka, a pre svega stanovnika Goga, obavljeni su radovi na sanaciji pukotina u postojećem asfaltu, nakon čega se pristupilo presvlačenju terena novim slojem asfaltne mase. Pored terena biće urađena i prilazna staza ka ambulanti.\nčetvrtak, 14 maj 2020 23:25\nJKP PROSTOR Sombor: Sanacija udarnih rupa na industrijskom putu\n* Radnici “Jugokop-Podrinje” doo, započeli su prioritetne radove na sanaciji odnosno krpljenju udarnih rupa na kolovozu, uz pomoć specijalnog kamiona-mašine za sanaciju udarnih rupa\nTrenutno se saniraju udarne rupe na industrijskom putu, nakon čega se prelazi na sanaciju udarnih rupa kako u gradu tako i u naseljenim mestima.\nApsolutni prioritet je dat na sanaciju udarnih rupa. Javno komunalno preduzeće “PROSTOR” Sombor realizuje stručno tehnički nadzor nad izvođenjem predmetnih radova, u ulozi upravljača puta.


U planu je veliki beogradski koncert grupe „Måneskin“ - ESC Serbia | Evrovizija.rs\nFoto: Rikardo de Luka\nGrupa „Måneskin“ je evrovizijskom pobedom naprečac osvojila ostatak Evrope, a tokom februara ili marta naredne godine će održati i koncert u Beogradu.\nZamenik gradonačelnika Beograda Goran Vesić u razgovoru za Tanjug naveo je da je na zahtev velikog broja mlađih pratilaca na društvenoj mreži Tik-tok kontaktirao članove ovog slavnog italijanskog kvarteta sa molbom da održe koncert u Beogradu. Naveo je da su u toku pregovori sa poznatim bendom oko potpisivanja ugovora i datuma kada će se održati koncert. Okviran datum održavanja je za sada neutvrđen, ali Vesić je u razgovoru za Tanjug naveo da će koncert biti održan u hali Beogradskog sajma tokom februara ili marta.\nNa sve to je Vesić dodao:\nTime pokazujemo da kao Beograd možemo da imamo najbolje muzičare i događaje u Evropi i svetu.\n„Måneskin“ je italijanski rok sastav iz Rima, čiju postavu sačinjavaju pevač Damjano David, basistkinja Viktorija de Anđelis, gitarista Tomas Rađi i bubnjar Itan Torkio.


Foto: FoNet/ Fond B92\nImamo dovoljno radnika samo zato što sporo rastemo\nZa mere populacione politike Vlada je ove godine izdvojila 566 miliona dinara, ili pet puta više nego prošle.\nŠta je još konkretno država pripremila ne bi li podstakla popravljanje demografske slike Srbije saznaćemo tek kada ministri na sednici Vlade uskoro usvoje strategiju o podsticanju rađanja.\nStrategijom, koju je pre dva dana usvojio Savet za populacionu politiku, kako ističu u Vladi, uspostavlja se značajna veza između politike podsticanja rađanja i politike prema starima, kao i politike prema migracijama.\nNa sednici Saveta se, ističe se u saopštenju Vlade, razgovaralo i o mogućnosti stimulisanja socijalno odgovornih poslodavaca koji daju podršku roditeljima, a premijerka Ana Brnabić je od Privredne komore Srbije zatražila i da predlože nagrade za socijalno odgovorne kompanije. Na sednici je bilo reči i o istraživanju među studentima o njihovim budućim planovima u vezi sa migracijom i najavljeno da će rezultati biti poznati tokom maja.\nPoslednja strategija kojom se država obavezala na pomoć roditeljima usvojena je još januara 2008. i tada su u njoj postavljeni ciljevi i mere, među kojima i ona koja se tiče uvećanja roditeljskog dodatka koji se dobija za prvo, drugo, treće i četvrto dete. Ovom strategijom predviđena je i jednokratna isplata roditeljskog dodatka za drugo, treće i četvrto dete, sa akcentom na to da naknada za treće i četvrto bude dvostruko veća od one koju roditelji primaju za drugo dete. Jedna od mera predvidela i je besplatne udžbenike za svako treće i četvrto dete. Osim toga, država se ovom strategijom obavezala i da će obezbediti povoljne stambene kredite za parove do 35 godina.\nIzmeđu ostalih, predviđeno je i podsticanje mladih aktivnim merama na tržištu rada, država se obavezala na pojačanu inspekcijsku kontrolu poslodavaca, kako ne bi diskriminisali žene koje žele da rađaju. Deo mera odnosio se i na to da se u školi obezbede uslovi i akreditovani programi za realizaciju celodnevnog boravka, da se radi na obezbeđivanju inkluzije dece sa smetnjama i teškoćama. Strategija iz 2008. predvidela je i obogaćivanje obaveznih, izbornih i fakultativnih programa osnovnih i srednjih škola sadržajima vezanim za značaj oca u razvoju deteta i njegovim vrlo specifičnim doprinosima formiranju ličnosti deteta.\nPoslednjih gotovo 30 godina Srbija ne može da se pohvali stopom fertiliteta, a prema podacima iz aktuelne strategije, nivo rađanja je čak 30 odsto ispod potreba prostog obnavljanja stanovništva, što znači da će sledeća generacija žena biti za gotovo jednu trećinu manja po broju u odnosu na sadašnju.\nZastupljenost mlađih generacija se smanjuje, navodi se u strategiji, a starijih povećava. Odatle i podatak da su 1981. među radno aktivnim najzastupljenije bile generacije od 25 do 35 godina i kod muškaraca i kod žena, da bi se u vreme popisa 2002. situacija promenila – najviše radno aktivnih bilo je među onima između 40 i 50 godina.\nViše iz ove kategorije « U Srbiji skoro 127.000 obolelih od gripa\tBesplatna telefonska linija zа prijаvu rаdа "nа crno" »


Generali - Blic Online\nDok Rusija najavljuje NAJVEĆE VOJNE VEŽBE od Hladnog rata, Putin bez velike pompe smenio 15 generala\nPredsednik Rusije Vladimir Putin smenio je petnaest generala iz različitih ministarstava i državnih institucija, preneli su ruski mediji.\nU TOKU NOVA AKCIJA Turska hapsi 217 vojnika\nŽENE GENERALI Generalske epolete čekaju tri žene\nŽena generala do sada nije bilo zbog toga što se nisu stekli uslovi za tu vrstu avanzovanja, a kada će biti pokrenut postupak za prošivanje hrastovih grana na njihove uniforme, zavisi od potreba sistema, pišu "Večernje novosti".\nGenerali u novom kabinetu Zimbabvea\nNovi predsednik Zimbabvea Emerson Mnangagva imenovo je svoj kabinet, a u njemu su visoke pozicije dobili vojni generali. Sibusisi Mojo, general koji se pojavio na državnoj televiziji kada je vojska nedavno preuzela kontrolu u zemlji, postavljen je za novog ministra spoljnih poslova.\nVulin dodelio spomen medalje italijanskim generalim\nKomandanti iz ratova u bivšoj Jugoslaviji predavaće na Vojnoj akademiji\nIstaknuti generali i visoki oficiri nekadašnje Vojske Jugoslavije, koji su komandovali u građanskom ratu i tokom sukoba na KiM 1998. i 1999, biće predavači na Vojnoj akademiji, pišu danas "Novosti".\nAmerički generali međunarodne koalicije koja bombarduje položaje džihadista, izjavili su danas da će "poslednja velika bitka" protiv pripadnika Islamske države biti na granici između Iraka i Sirije.\nOvo su neki od najuspešniji Srba koji su dobili visoke činove u Americi. Najpoznatiji srpski oficir u Americi bio je admiral Stevan Mandarić, potomak naših iseljenika iz Like i Slavonije. U američkoj armiji bilo je više od 60.000 vojnika i 2.000 oficira srpskog porekla.\nTrampovi generali SPASAVAJU SVET. Prva na udaru - BELA KUĆA\nPredsednik Amerike Donald Tramp često je u svojim obraćanjima govorio o jačanju vojske, a sudeći prema kadru kojim se okružio, najviše voli generale. Čak četvorica njegovih najbližih saradnika, kojima je poverio ključna pitanja američke spoljne politike, nose najviši vojnički čin.\nMaduro postavio generale za nove ministre\nTAJNI SASTANAK U HOTELU Bošnjački penzionisani generali SPREMAJU SE ZA RAT\nDesetak penzionisanih generala tzv. Armije BiH održali su tajni sastanak na kojem su razgovarali o organizaciji otpora “napadačima” na suverenitet BiH.\nHrvatska možda jeste u EU, ali ovo više liči na SEVERNU KOREJU\nAko ideja prođe u hrvatskim institucijama i javnosti, penzionisani hrvatski generali i ratni veterani mogli bi ubuduće po školama da drže predavanja o istoriji "Oluje" i "Domovinskog rata".\nRusija i SAD uspostavljaju kanalu za komunikaciju o Siriji na nivou generala\nRusija i SAD razmenile su mišljenja o uspostavljanju kanala za komunikaciju o Siriji na nivou generala, rekao je portparol načelnika Generalštaba američke vojske Greg Hiks.\nČISTKA Putin otpustio deset generala BEZ OBJAŠNJENJA\nRuski predsednik Vladimir Putin potpisao je danas dekret o otpuštanju deset visokorangiranih generala u Ministarstvu unutrašnjih poslova, Federalnoj kaznenoj službi i Istražnom komitetu.\nPUTINOVA ČISTKA Smenjeno 16 ruskih generala, a razlog je TAJNA\nPredsednik Rusije Vladimir Putin smenio je danas sa dužnosti 16 generala Ministarstva za vanredne situacije (MČS), Ministarstva unutrašnjih poslova (MVD) i Istražnog komiteta.\nPreviše generala u Trampovoj administraciji?\nIzabrani predsednik SAD Donald Tramp okuplja oko sebe sve više bivših generala što je neuobičajena praksa u savremenoj politici koja bi, po mišljenju mnogih stručnjaka, mogla da bude naročito opasna u administraciji čiji predsednik nema političkog iskustva.\nMUP RS: Nema novih prijava protiv hrvatskih generala, stoje u Tužilaštvu BiH već 16 GODINA\nMUP Republike Srpske nije podneo nikave nove izveštaje protiv hrvatskih generala zbog ratnih zločina nad Srbima na području BiH, potvrđeno je „EuroBlicu“ iz ovog ministarstva.\nUHAPŠENI ZBOG ZLOČINA NAD SRBIMA Jutarnji: Državni vrh i hrvatski generali na nogama\nSaborski zastupnici zatražili su danas od predsednice Kolinde Grabar Kitarović da sazove sednicu Savea za nacionalnu bezbednost, nakon hapšenja 10 pripadnika bivše HVO, osumnjičenih za ratni zločin nad Srbima u proteklom ratu u ponedeljak u Orašju, BiH.


Imala je lijepu rupicu na bradi - Ozonpress :: internet portal\nTag: Frajle, Oskar popularnosti\nNakon što su pre par dana osvojile nagradu Oskar popularnosti u Banja Luci, i predstavile video spot za pesmu „Za kraj„, The Frajle su opet s nama. Predstavljaju novu pesmu „Imala je lijepu rupicu nabradi“, starog morskog vuka, Olivera Dragojevića.\nThe Frajle su ovu pesmu izvele prošle godine na „Runjićevim večerima“ i pljesak publike bio je takav da se prirodno nametnula potreba da pesmu snime u studiju. Sastavni je deo njihovog repertoara na koncertima, kao I numera “Meni trebaš ti”, za čije su izvođenje novosađanke dobile prestižnu nagradu za doprinos muzike na ovim prostorima, “Runjićevog galeba”.\nPesma „Imala je lijepu rupicu na bradi“ ne nalazi se niti na jednom izdanju The Frajli, već će tek na jesen postati sastavni deo novog albuma.\nZa kraj podsetićemo vas na to da 29. aprila od 20 sati u koncertnoj dvorani Lisinski imate priliku uživati nakoncertu The Frajli. Naime, u novembru prošle godine devojke su „raspametile“ zagrebačku publiku svojim nastupom u toj dvorani. Rasprodan koncert bio je povod da se ovog aprila organizuje još jedan koncert The Frajli u Lisinskom!\nPogledajte kako je bilo na Runjićevim večerima:\nSvi su poludeli za ovom aplikacijom


Uklanjanje starih topola u Limanskom parku, uskoro sadnja 300 mladih sadnica\nUskoro sledi sadnja 300 mladih sadnica\nRadnici Gradskog zelenila u petak su u Limanskom parku posekli sedam suvih stabala topole, a na još četiri topole su posečene grane.\nU Zelenilu su za 021.rs naveli da se radi o planiranom sukcesivnom uklanjanju starih topola koje se izvodi u ovom parku već godinama, a potom se, kako kažu, sadi novo drveće.\nPredviđeno je da se sve topole jednog dana zamene, jer su već stare i odavno su obavile svoju ulogu.\nU Zelenilu najavljuju da uskoro sledi sadnja 300 mladih sadnica u Limanskom parku, koji će naredne godine dobiti i zalivni sistem.\nPodsetimo da u Limanskom parku već skoro dva meseca traju radovi na gradnji "zip lajna" za decu, rekonstrukcija skejt parka i gradnja malog skejt parka namenjenog za decu, kao i dva basket terena baš nekoliko desetina metara od mesta gde je obavljena seča stabala.\nliman limanski park Novi Sad park


Oktobar u Budvi - Reportaze - Crna Gora\nCrna Gora Reportaže Oktobar u Budvi\nOktobar u Budvi\nIako je već kraj ljetnje sezone, Budva je i dalje epicentar raznih kulturno- zabavnih dešavanja. U prijestonici crnogorskog turizma boravi veliki broj stranih i domaćih turista koji favorizuju septembar i oktobar kao najljepše mjesece za odmor.\nFestival informatičkih dostignuća - „Infofest“, svake se godine održava u Budvi. To je prilika da renomirane svjetske i domaće kompanije predstave svoju najnoviju ponudu i sklope nove poslove u regionu jugoistočne evrope.\nU Budvi je ove godine održan 1.Internacionalni Festival mažoretki i duvačkih orkestara. Osim mažoretki i gradskih muzika iz Crne Gore, atmosferu su uveličale trupe iz Madjarske i Slovačke. Prenosimo vam atmosferu sa budvanskih ulica i trgova.\nBoro Milović, Montenegro.com\nMiločerCim se prodje Budva, odusevljenje ne prestaje. Vasi reporteri su bili potpuno opcinjeni rajskom idilom Milocera,...\nApartman Azur nalazi se u samom centru Budve u mirnom okruženju, na 100 m udaljenosti od Starog grada...\nApartmani i sobe Dragan -Bd\nApartmani i sobe Dragan - BD, Izdajemo apartmane i sobe u blizini plaze u BD. Kompletno opremljeni...\nВилла Krimovica с садом расположена в, поселке Кримовица, в 6...\nApartman - Rafailovici\nApartman - Rafailovici, - 63 m2 korisnog prostora + dvije terase, - Duplex (dva nivoa), - Prvi...\nZemljiste s pogledom na more\nProdaje se zemljiste u naselju Lazi, u Budvi. Zemljiste ima povrsinu od 5.000 m2. Plac je urbanizovan...\nStan na Svetom Stefanu\nStan na Svetom Stefanu, površine 55 m2., Smješten na prvom spratu, sa pogledom na...


Vremenska prognoza za decembar - TV, radio i internet Biser, Pozarevac\n1. 12 2020.Servisne vesti, Vesti\nU utorak se očekuje hladno vreme, ali sa sunčanim intervalima. U sredu sledi naoblačenje, uz pojačanje jugoistočnog vetra. U četvrtak će biti oblačno sa kišom, a počeće da duva i jaka košava. Nešto toplije vreme nas očekuje u petak, ali će i dalje duvati jak vetar, na jugu Banata sa olujnim udarima. Maksimalna temperatura u petak biće do 11 stepeni – ističe Đorđe Đurić, meteorolog “Weather2Umbrella”.\nĐurić dodaje da nas u subotu i nedelju očekuje još toplije vreme, kada će temperature dostizati i 15 stepeni u pojedinim mestima.\nZa dane vikenda temperature će biti iznad proseka za ovo doba godine, na zapadu će dostizati i 15 stepeni dok će u Beogradu biti 13. Ipak, duvaće i dalje jak vetar, pa će subjektivni osećaj biti da je temperatura nešto niža – navodi Đurić.\nKada je sneg u pitanju, Đurić kaže da ga u prvoj polovini decembra u nižim predelima sigurno neće biti.\nU drugoj polovini decembra, vreme će biti karakteristično za ovo doba godine, hladno sa jutarnjim mrazem, moguće je da ćemo negde imati kratkotrajne snežne padavine u nižim predelima, ali može se reći da će veći deo decembra ipak biti bez snega – kaže Đurić.


Prijevremeni parlamentarni izbori u Sjevernoj Makedoniji biće održani 12. aprila naredne godine, dogovor je premijera Zorana Zaeva i svih parlamentarnih stranaka, nakon što je Evropska unija odbila da započne pregovore o pridruživanju sa Skopljem i Tiranom.\nZaev u nedjelju uveče saopštio je da je njegova stranka, Savez socijaldemokrata Makedonije, predlagala da se izbori zakažu sa 22. ili 29. decembar, ali su predstavnici opozicionih partija rekli da u tom slučaju ne bi bio ispunjen uslov da tehnička vlada mora da ima mandat od 100 dana, pa je dogovoren termin u aprilu, prenijela je Nova Makedonija.\nVlada će raditi u tehničkom mandatu od 3. januara do završetka izbornog procesa i u tom periodu imamo mogućnost da razgovaramo i o promjeni izbornog modela, rekao je Zaev.\nOn je precizirao da je za njegov SDSM prihvatljivo da cijela država bude jedna izborna jedinica, ali da sa tim treba da se slože i druge partije.\nSastanak je održan koji na inicijativu predsjednika države Steve Pendarovskog.\nLideri Evropske unije tokom svog samta prije dva dana nisu uspjeli da postignu sporazum o tome da sa Sjevernm Makedonijom i Albanijom otpočnu pregovore o članstvu.\nFrancuski predsjednik Emamnuel Macron odbio je prijedlog da se započne sa pregovorima, rekavši da "Albanija i Makedonija ne mogu napredovati sve dok EU ne promijeni kako i kada se može reći da kandidati ispunjavaju kriterijume, od ekonomske politike do ljudskih prava i vladavine prava".\nMogherini: Istorijska greška EU\nVisoka predstavnica EU za spoljnu politiku i bezbjednost Federica Mogherini izjavila je da su lideri država članica napravili "istorijsku grešku" time što nisu odredili datum za početak pretpristupnih pregovra sa Sjevernom Makedonijom i Albanijom.\nOna je rekla da vema žali što evropski lideri nisu uspjeli da se usaglase uprkos "izvanrednom napretku koji su ostvarile obje države i savjetu Evropske komisije", prenio je AP.\n"To je mnogo više od propuštene mogućnosti, to je istorijska greška za koju se nadam da bi, što prije je moguće, mogla da bude ispravljena", kazala je Mogheruni.


Datum objave: 03.04.2017 15:23 | Autor: MJU\nCrna Gora i Slovenija intenziviraće saradnju u oblasti reforme javne uprave, ocijenjeno je na sastanku ministarke javne uprave, Suzane Pribilović i ministra javne uprave Slovenije, Borisa Koprivnikara u Ljubljani.\nNa sastanku je razgovarano o ključnim pitanjima reforme javne uprave u cilju uspješne implementacije u Crnoj Gori i podrške s obzirom na uspjeh reforme javne uprave u Sloveniji.\n„Pred Vladom Crne Gore i Ministarstvom javne uprave nalazi se dosta izazova u implementaciji Strategije reforme javne uprave. Proteklih godina postignut je značajan napredak na unapređenju kvaliteta crnogorskog javnog aparata. Kreirani su normativni preduslovi donošenjem sistemskih zakona i pratećih podzakonskih akata reformskog karaktera. U periodu implementacije Strategije reforme javne uprave zakonodavni okvir će se nadograđivati, ali glavni akcenat reforme biće na implementaciji usvojenog zakonodavnog okvira i suštinskim promjenama u svakodnevnoj praksi javne uprave“, istakla je ministarka Pribilović.\nMinistar Koprivnikar je istakao da pozdravlja napore Ministarstva javne uprave Crne Gore i da je jedan od značajnih izazova za razvoj kreiranje funkcionalne javne uprave, kako na državnom, tako i na lokalnom nivou u procesu uspostavljanja efikasne, racionalne i transparentne javne uprave koja je okrenuta ka građaninu.\nTokom posjete Ministarstvu javne uprave Slovenije, ministarka Pribilović je razgovarala sa predstavnicima Direktorata javnog sektora i Direktorata za informaciono društvo Ministarstva javne uprave Slovenije. Na sastanku je bilo riječi o funkcionalnoj analizi sektora javne uprave, optimizaciji broja zaposlenih, informacionom sistemu za praćenje reforme javne uprave i promociji same reforme u ovoj oblasti, kao i o centralizaciji IT sistema, web portal e-uprave, jedinstveni kontakt centar za javnu upravu, preduzeća i građane, NIO portal, Open Data portal, sistem poslovne analitike i skladište podataka.\nObostrano je ocijenjeno da je realizacija zajedničkih projekata značajan potencijal za dalju saradnju u okviru reforme javne uprave.


13.07.2020 / 07:59 Politika - Lider SNSD-a\nLider SNSD-a Milorad Dodik izjavio je da je dogovor o imenovanjima pukao i da ne zna da li će biti usvojen budžet BiH.\nDodik je rekao da sada ne zna da li će biti usvojen budžet BiH i da više ništa ne može da kaže sa sigurnošću, jer je BiH potpuno neuspješna, propala zemlja.\nOn je naglasio da se na nivou BiH jedino može dogovarati i tako dolaziti do rješenja, pa između ostalog i za budžet, a imenovanja ne treba posmatrati kao neko "uhljebljenje" već kao princip nacionalne politike.\nPodsjetivši na sastanak SNSD-a, HDZ-a i SDA, prošle sedmice u Istočnom Sarajevu, Dodik je rekao da je dogovoreno da budu imenovani svi oni koji su prošli procedure.\n- HDZ je rekao da prilikom konačnog izbora neće podržati prijedlog SDA za ministra odbrane Selmu Cikotića i direktora obavještajne agencije, a onda, da bi se sve zakoplikovalo, (Bisera) Turkovićeva je rekla 'nećemo podržati HDZ, hoćemo SNSD'. Vjerovatno s namjerom da zavadi, jer to su male igre koje pokušavaju da nametnu da naprave velike priče - rekao je Dodik za ATV.\nDodik je naglasio da ih na nivou RS čeka perod političke borbe za status Republike Srpske zbog čega je potrebno da se oko toga okupe sve političke snage u RS.\nOn je rekao da je zato kreirana koalicija koja sada nosi dvije trećine podrške Vladi i okupljena je u parlamentu Republike Srpske i dodao da će sa tim koalicionim kapacitetom, kada se smiri situacija sa virusom korona, ući u promjenu Ustava, eliminisati sve probleme u vezi sa njegovom zloupotrebom i osnovnom strukturom kao što je na primjer Vijeće naroda, koje je nametnuo visoki predstavnik.\n- Cilj nam je da dođemo do novog ustava u kome ćemo učiniti još efikasnijom, transparentnijom i bržom Republiku Srpsku - rekao je Dodik i dodao da je drugi dio te političke borbe ovo što se dešava na nivou BiH.\nDr. Malićbegović nova kandidatkinja za ministricu zdravstva KS


Mihajlović: Uvodimo rеd u oblast drumskog transporta | Ministarstvo građevinarstva, saobraćaja i infrastrukture\nPočetak > Aktuelnosti > Vesti > Mihajlović: Uvodimo rеd u oblast drumskog transporta\nMihajlović: Uvodimo rеd u oblast drumskog transporta\n30.07.2015. - 17:50\nPotprеdsеdnica Vladе i ministarka građеvinarstva, saobraćaja i infrastrukturе, prof. dr Zorana Mihajlović poručila jе danas da država uvodi rеd u oblast drumskog transporta i da ćе novim Zakonom o prеvozu tеrеta u drumskom saobraćaju prеvoznicima biti omogućеno da radе.\n"Nismo radili prеdlog ovog zakona sami vеć sa prеdstavnicima udružеnja i transportnih prеduzеća. Izdavanjе dozvola jе urеđеno urеdbom i jasno jе dеfinisano kako sе dolazi do dozvola, kojе su kritičnе dozvolе i drugo… U avgustu prošlе godinе, na primеr, nijеdna dozvola nijе mogla da sе dobijе, jеr urеdba nijе bila na najbolji način dеfinisana i nisu bila najboljе zaštićеna transportna prеduzеća. Zbog toga smo jе prošlе godinе rеdеfinisali", rеkla jе Mihajlović u Skupštini Srbijе.\nOna jе tokom raspravе o amandmanima na prеdlogе zakona o prеvozu tеrеta u drumskom saobraćaju i zakona o prеvozu putnika u drumskom saobraćaju rеkla da jе prošlе godinе bila takva situacija da jе ministarstvu vraćеno višе od 60.000 nеiskorišćеnih dozvola.\n"Uvеli smo rеd, jasna pravila i jasnе kritеrijumе", rеkla jе Mihajlović dodajući da su sada transportna prеduzеća dobro zaštićеna i da mogu da radе, kao i da država sada možе da ima koristi od razvoja transporta.\nNovi zakoni u toj oblasti ćе omogućiti još bolju konkurеnciju i еfikasniji rad transportnih prеduzеća, zaštitu putnika i doprinеti smanjеnu sivе еkonomijе.\nPrеma podacima ministarstva, Srbija gubi višе od 100 miliona еvra zbog sivе еkonomijе u drumskom prеvozu.\nUkupan prihod od drumskog prеvoza u Srbiji iznosi 150 miliona еvra na godišnjеm nivou.\nMihajlović jе govorеći o novom Zakonu o prеvozu putnika u drumskom saobraćaju rеkla da postojе rеdovnе kontrolе i da novi zakon prеdviđa da sе najmanjе jеdnom u pеt godina kontrolišе ispunjеnost uslova za izdavanjе licеnci, ali da to nе znači da tе kontrolе nеćе biti čеšćе.\nMinistarstvo jе obavеzno da vodi rеgistar izdatih i oduzеtih licеnci za prеvoz i da vrši provеru ispunjеnosti uslova za izdavanjе, s tim da pеriod izmеđu dvе provеrе nе možе biti duži od pеt godina.


MOK će smanjiti sastav ruske reprezentacije na 40 - 26.07.2016, Sputnik Srbija\nMeđunarodni olimpijski komitet (MOK) planira da smanji broj ruskih reprezentativaca na Olimpijskim igrama 2016. u Rio de Žaneiru na 40, navodi britanski list... 26.07.2016, Sputnik Srbija\n11:34 26.07.2016 (Osveženo: 11:52 26.07.2016)\nList navodi da je MOK zatražio pomoć „nezavisnog stručnjaka“, čiji je zadatak da „proseje“ one ruske sportiste koji su nisuprošli „dovoljno strogu“ proveru antidoping komisija. Kao rezultat ovakve „čistke“ u ruskoj reprezentaciji moglo bi ostati samo 40 osoba.\nDvostruka odluka MOK-a\nU nedelju je izvršni odbor MOK-a doneo odluku da dozvoli učešće ruskoj reprezentaciji na Olimpijskim igrama u Riju.\nIstovremeno su sportski zvaničnici napravili priličnu omašku: odluku o tome ko ide na OI doneće međunarodne sportske federacije. Glavni uslov za nastup sportista na takmičenjima je odsustvo „istorije sa dopingom“.\nPresuda MOK-a već je „očistila“ sa Olimpijade sve ruske atletičare koje je prethodno suspendovala Međunarodna atletska asocijacija (IAAF).\nJedina sportistkinja kojoj je ranije IAAF dopustila da se takmiči na Igrama je skakačica u dalj Darja Klišina koja trenira u SAD.


JACK Quartet je ansambl koji je u poteklih desetak godina postao nezaobilazan u repertoaru najznačajnijih dvorana širom sveta. Beskompromisne i besprekorne interpretacije osigurale su im brojne nastupe i popunjen koncertni raspored do maja naredne godine.\nBritanski Guardian je njihovo muziciranje opisao “izvedbom koja oduzima dah”, Boston Globe ih je proglasio “superherojima nove muzike” dok članovi JACK Quarteta nastavljaju oduševljavati publiku širom sveta svojom virtuoznošću. Washinton Post je komentirao da “ovaj gudački kvartet svaku kompoziciju koju izvodi čini uzbudljivo vitalnom”.\nNa sarajevskom koncertu 1. novembra, kvartet kojeg čine violinisti Chris Otto i Austin Wulliman, violista John Pickford Richards i čelista Jay Campbell, izvešće dela, kako sami kažu, jednog od njihovih najbližih i najdražih kompozitora i saradnika Johna Zorna a na repertoaru je svetska premijera nove Zornove kompozicije The Unseen, potom vatreni Necronomicon, dok će se JACK Quartetu u izvedbi The Obscure Object of Desire pridružiti i pijanista Stephen Gosling.\nUlaznice za koncert JACK Quarteta u okviru XX1. Jazz Festa Sarajevo i programa Musick and Magick, mogu se kupiti ili rezervisati po pretprodajnim cenama na www.jazzfest.ba.


Šta Kosovo može da nauči od najnovije situacije u Rumuniji? - Kosovo 2.0\nŠta Kosovo može da nauči od najnovije situacije u Rumuniji?\nU demokratiji koja evoluira, glas naroda ne može da legitimiše korupciju.\nPiše Eraldin Fazliu - 07.02.1717\nPosle pet dana masovnih protesta i nemira širom zemlje, kada je oko pola miliona demonstranata izašlo na ulice, Vlada Rumunije je prošle nedelje (5. februara) povukla nedavno uspostavljene mere da se ublaži Zakon o korupciji — što je uveliko smatrano potezom kojim bi se zaštitili korumpirani zvaničnici.\nUspeh demonstranata ne znači da će korupcija da bude iskorenjena ili da će nestati preko noći, ili da će učiniti da politička elita iznenada bude odgovornija u zemlji grofa Drakule. Međutim, moć građanskog otpora protiv onih koji nameravaju da iskoriste zakon da bi odbranili kulturu korupcije može da bude snažna poruka i lekcija, i to ne samo kada je reč o rumunskoj politici. Mlada kosovska demokratija može da nauči od ovih događaja koji su se preko vikenda desili severoistočno od Kosova.\nKosovo i Rumunija: slične vlade, različiti protesti\nVlade ovih dveju zemalja imaju sličnosti. Novoizabrana rumunska vlada je preuzela vlast u decembru 2016. i sada je vode zvaničnici Socijaldemokratske partije posle izborne pobede pune euforije. Socijaldemokrate su osvojile 45 odsto glasova u decembru, dok je druga po redu, Narodna liberalna partija osvojila drugo mesto sa samo 20 odsto glasova.\nOva odlučna pobeda se desila uprkos događajima prošle zime, kada je vlada vođena socijaldemokratama primorana da podnese ostavku zbog protesta koji su pokrenuti zbog požara u jednom noćnom klubu, kada je poginulo 56 osoba, dok su demonstranti okrivili vladu za nereagovanje i korupciju.\nAnalogno situaciji u Rumuniji, kosovska vlada uživa snažan demokratski mandat od glasačkih kutija, jer se sastoji iz velike koalicije dveju najvećih partija, PDK i LDK, što su stranke koje su na vlasti od decembra 2014.\nEksponenti dveju vladajućih stranaka često ističu da je vladina moć u skupštini, gde vlada uveliko nadmašuje svoje kolege iz opozicije u brojkama, takva zbog velikih proporcija narodnih glasova na izborima 2014. Mnogi kritičari su opisali ovu situaciju kao onu koja vodi ka tome da vlada izražava “nadmenost moći”.\nProtesti preko vikenda u Rumuniji su otkrili da Rumuni imaju političku svest i volju za građanskim aktivizmom koji zahteva odgovornost od vlade. Rumuni su čvrsto rešeni da ne dozvole nekažnjivost, čak i za političare kojima je glas naroda dao snažan legitimitet.\nZbog bespomoćnosti opozicije u smislu parlamentarnih glasova na Kosovu, pokušano je da se promeni strategija onih koji donose zakone tako što će se upotrebiti suzavac, čime su često prekidane sednice na kojima je trebalo da se usvoje kontroverzni zakoni podržani od vlade.\nFotografija: Adrian Rusu.\nOva napetost je iz skupštine prenesena na ulice Prištine, kada je opozicija pozvala na narodne proteste, pa su hiljade ljudi izašle na ulice, tako odlažući usvajanje zakona u vezi sa međunarodnim sporazumima i graničnom demarkacijom.\nPolitičkim diskursom na Kosovu dominiraju ovakva pitanja, ona povezana sa suverenitetom i napetošću u odnosima sa severnim susedom. To su prigodne teme za one političare koji žele da ostanu na vlasti i za one koji žele da je osvoje. Nažalost, mlada kosovska demokratija nije uspela da proizvede proteste onih razmera kakvi postoje u Bukureštu, a na temu korupcije, uprkos tome što kosovska javnost ima dosta razloga za protestovanje.\nAvgusta 2016, procureli su prisluškivani razgovori na onlajn novinama Insajderi, gde je otkriveno kako visoki zvaničnici iz vladajuće PDK, uključujući aktuelnog predsednika Kosova, Hašima Tačija, zloupotrebljavaju vlast, kako su na državne pozicije postavljali svoje saveznike i ljude, i kako su zloupotrebljavali državni novac.\nNiz protesta je održan u Prištini, a koje su organizovali članovi civilnog društva. Nažalost, za razliku od gradova širom Rumunije u prethodnih nekoliko dana, ulicama Prištine je protestovala tek šačica ljudi koji su se odazvali pozivu da oni koji su uključeni u ovaj skandal podnesu ostavke.\nU narednim sedmicama, protagonista skandala sa prisluškivanim razgovorima, Adem Grabovci, podneo je ostavku na mesto šefa parlamentarne grupe PDK, iako je i dalje među onima koji usvajaju zakone u Skupštini Kosova. Nije bilo konkretnog epiloga na skandal pred pravosudnim organima. U toku je istraga, ali se kraj ne nazire.\nProtesti održani preko vikenda u Rumuniji su dokaz kosovskom društvu da je borba protiv korupcije dugotrajna i da se neće čarobno rešiti članstvom u Evropskoj uniji. Jedan od glavnih političkih ciljeva ove zemlje je da se učlani u EU, pa se ovo članstvo često smatra lekom za sve boljke Kosova.\nMeđutim, važno je ponoviti da je borba protiv korupcije bitka koja se mora voditi bez obzira na to da li je Kosovo članica Evropske unije ili ne, jer je korupcija onaj slon u sobi čak i u državama-članicama EU.\nKada su se Rumunija i Bugarska pridružile EU 2007, mnogi kritičari su komentarisali da su ove dve jugoistočne evropske države ušle u ovu uniju “na zadnja vrata” i da je Brisel progledao kroz prste na sveopšte reforme kao posledica hitnih geopolitičkih pitanja tog vremena.\nOve godine se obeležava decenija otkako je Rumunija pristupila EU, pa je ipak korupcija jedan od najvećih izazova rumunskog društva. Prema indeksu Transperensi internešenela iz 2016, Rumunija se nalazi na 57. mestu od 176 država širom sveta, sa 48 poena. Dok je Kosovo postavljeno na 95. mesto, sa 37 poena.\nNastavak protesta protiv korupcije\nUprkos opozivanju kontroverznog zakona u nedelju popodne, protesti u Rumuniji su se nastavili, pa su čak i porasli u brojkama u nedelju uveče, kada su dodatni protesti zakazani za predstojeću sedmicu. Demonstranti zahtevaju ostavke vlade i postoji spekulacija da će ministar pravde uskoro biti otpušten.\nRumunski demonstranti su dali jak signal da, bez obzira na legitimitet vladinog mandata, građani treba da preduzmu preventivne mere kako bi sačuvali demokratiju i tražili odgovornost od onih na vlasti tako što neće ostaviti prostora da se kreiraju zakoni koji bi učinili da političari budu imuni na optužbe za korupciju.\nProtesti u Rumuniji su upozorenje onima koji stalno pričaju o legitimnosti glasa naroda dok pokušavaju da iskoriste svoju vlast na nedemokratski način ili da služe partikularnim interesima. Izborni rezultati kao demokratski princip neće služiti da se zaštite korumpirani političari ili prestupnici. Dešavanja u Rumuniji preko vikenda su jasan pokazatelj upravo toga.K\nProtesti u Rumuniji su se vrteli oko dveju uredbi koje je predložila sveže izabrana vlada. Ova dva predloga su imala nameru da dekriminalizuju ponašanje zvaničnika ako je njime uzrokovana šteta ispod 44.000 evra, zaustavljajući svaku istragu u toku i sprečavajući buduće optužbe, kao i pomilujući određeni broj osuđenih kriminalaca.\nZvaničan stav vlade je bio da se time pokušava smanjiti pritisak na prepune rumunske zatvore, ali su mnogi kritičari tvrdili da je cilj bio da se obore presude članova vladajuće Socijaldemokratske partije, uključujući lidera ove stranke Liviu Dragnea.\nProtesti su počeli u januaru, ali su pojačani 1. febrara, nakon što je usvojena uredba o dekriminalizaciji ponašanja zvaničnika kojim se uzrokuje šteta manja od 44.000 evra. Premijer Grindeanu je insistirao na tome da će raditi na usvajanju uredbi bez obzira na proteste, ali je popustio u nedelju, rekavši da je hteo da smanji podele u toj zemlji.


Loše: Treći uzastopni poraz Crvenih dama - KKK Radnički Kragujevac\nLoše: Treći uzastopni poraz Crvenih dama\nKošarkašice Radničkog su doživele treći uzastopni poraz u prvenstvu i to od ekipe Radivoja Koraća rezultatom 65:73 (20:11, 8:25, 24:14, 13:23).\nOdlično je počelo za Crvene dame. U prvoj četvrtini je viđena sjajna igra izabranica trenera Milovanovića koje su čvrstom odbranom u reketu u potpunosti odsekle centarski par gostujućeg sastava. Ekipa Radničkog je posle startnog deficita uspela da preokrene rezultat i stekne prednost od 9 poena na kraju prve deonice (20:11).\nU uvodnim minutima druge četvrtine igračice Radničkog stižu do 10 poena prednosti (24:14), a nakon toga su neobjašnjivo stale i dozvolile gošćama da naprave seriju od neverovatnih 22:0 i u potpunosti preuzmu kontrolu nad mečom. Stojanović i Inđić uzastopnim poenima uspevaju da ublaže veliku razliku i na poluvreme se otišlo sa 8 poena prednosti za Radivoj Korać (28:36).\nRadnički se grčevito borio da stigne prednost protivnika i sredinom treće četvrtine uspeva čak i da preokrene rezultat (40:39). Ekipe se smenjuju u vođstvu sve do isteka 30. minuta, a Crvene dame odlaze na poslednji odmor sa 2 poena prednosti (52:50).\nNisu htele domaće igračice da im se desi repriza druge četvrtine, ali se upravo nešto slično i desilo. Gošće prave seriju od 15:2 i dolaze, što se na kraju ispostavilo, u nedostižnu prednost od 11 poena na 4 minuta do kraja utakmice (54:65). Do kraja duela, igračice Radničkog nisu uspele da se vrate u meč. Brzopletim napadima i lošim rešenjima u napadu prepustile su bodove beogradskoj ekipi.\nU timu Radničkog nije bilo najbolje igračice u dosadašnjem delu takmičenja, Jack Animam, čija je povreda veoma ozbiljna i najverovatnije se neće vraćati na parket do kraja sezone.\nKapiten Milica Inđić je postigla 21 poen (7 skokova, 4 asistencije), a Minela Mehović 14 dok su sve ostale igračice domaćeg sastava bile „jednocifrene“.\nU ekipi Koraća, bolje od ostalih su bile Marija Stojiljković sa 21 poenom, 8 skokova i 3 asistencije, Hristina Marjanović sa 17 poena, 9 skokova, 7 asistencija i 5 ukradenih lopti i Jovana Jeremić sa 14 poena.\nPrethodni članakDunav bolji posle dva produžetka\nSledeći članakKragujevčani na teškom ispitu\n„Crvene“ rešene da namuče bivšeg šampiona\nNastavlja se borba za opstanak


Vasoski: “Ovo je posljednja šansa da uhvatimo treće mjesto”\nTrener Sarajeva Aleksandar Vasoski najavio je narednu utakmicu sa Borcem.\nU okviru 28. kola Premijer lige Bosne i Hercegovine Borac će u Banjaluci dočekati ekipu Sarajeva u derbiju ovog kola.\n“Ovo je posljednja šansa da probamo da uhvatimo treće mjesto koje vodi u Evropu. Igramo protiv ekipe koja pogotovo na domaćem terenu igra dosta dobro, međutim mi nismo bez šanse tako da znamo šta nama i našim navijačima znači ova utakmica. Do finala Kupa BiH moramo da ostvarimo pobjedničku atmosferu u ekipi pošto nam se samopouzdanje poslije zadnjeg poraza malo poljuljalo. Mislim da smo dovoljno kvalitetni i hrabri da napravimo nešto u Banjaluci” – izjavio je pred meč Aleksandar Vasoski.\nPrethodni članakDuvnjak: “Smatram da nismo ekipa koja je dostigla svoj maksimum”\nNaredni članakAvramovski: “Nadam se da ćemo da odradimo sve kako treba”


Smanjen stepen pripravnosti, situacija mirna\nPredstavnici institucija odgovornih za bezbednost na Kosovu kazu da je situacija stabilna i mirna, dok je stepen pripravnosti, koji je u trenucima predaje Ramusa Haradinaja (Ramush) Haskom tribunalu, podignut na najvisi takozvani “crni nivo”, sada smanjen na tzv. “sivi nivo”. Bezbednosni zvanicncii kazu da trenutno obavlju svoje uobicajene zadatke.\nPortparol UNMIK policije, Keli Kolins Mekmuri (Kelly Collins McMurry) kaze kako je smanjenje stepena pripravnosti dokaz da je situacija stabilna:\n“Opsta situacija na celoj teritoriji Kosova je mirna i stabilna. Proglasen je sivi stepen sigurnosti, sto podrazumeva najnizi nivo”.\nPortparol KFORa Iv Kermorvan (Kermorvant) istice da nema indicija za moguce pogorsanje stanja:\n“KFOR ocenjuje da je bezbednosna situacija na Kosovu trenutno mirna”.\nU medjuvremenu pojacane patrole i kontrolni punktovi mirovnih snaga mogu se primetiti na putu Pristina-Pec, kao i u regionu zapadnog Kosova, odnosno Decana, odakle potice Ramus Haradinaj. Prethodnih dana u tom regionu odrzani su mirni protesti, a prema izvestajima u Decanima se nalazi i sef Kosovske policijske sluzbe pukovnik Seremet Ahmeti (Sheremet). Portparol kosovske policije Refki Morina:\n“Na osnovu stalnih kontakata koje imamo mozemo reci da je do ovog trenutka stanje stabilno. Tako da Kosovska policijska sluzba, medjunarodna policija i KFOR rade svoj posao kako bi svi gradjani Kosova bili bezbedni”.\nPrema recima Morine eksplozija u centru Pristine, koja se dogodila u petak uvece i kada je povredjen jedan prolaznik, ne moze se smatrati incidentom koji moze da ugrozi bezbednosnu situaciju. Refki Morina kaze da policija vodi istragu kako bi otkrila pocinioce.\nPredstavnica medjunarodne policije Keli Kolins Mekmuri istice kako nema potrebe za povecanjem mera bezbednosti:\n“Mi smo oprezni i nastavljamo da obavljamo redovne policijske duznosti”.\nU medjuvremenu odlozen je protest udruzenja bivsih pripadnika Oslobodilacke vojske Kosova (OVK), koji je bio najavljen za ponedeljak u Pristini, kao skup podrske trojici bivsih komandanata OVK, ukljucujuci Ramusa Haradinaja, koji su se u sredu predali Haskom tribunalu. Predstavnici tih udruzenja su izjavili kako je odluka o odlaganju protesta doneta zbog mogucnosti zloupotrebe takvog skupa.\nOstavka i predaja Ramusha Haradinaj, bivseg premijera Kosova u Hag, je imala uticaja na rad radnih grupa za standarde, ali je to kratko trajalo, smtraju predstavnici vlade Kosova, dok predstavnici medjunarodne administracije kazu kako na Kosovu nema institucionalnog vakuuma.\nKoordinator za standarde u vladi Kosova Avni Arifi smatra da je podizanje optuznice, ostavka i odlazak Ramusha Haradinaja za Hag imao uticaja na rad vlade i institucija, ali je to trajalo kratko.\n“Bilo je jednog uplitanja i to se osetilo u radnim grupam, kada se u jednom trenutku izgubila volja i moral da se nastavi za dosadasnjom dinamikom. Medjutim zamenik premijera i ministri su preduzeli hitne mere i mi nastavljamo istom dinamikom. Standardi ostaju prioriteti i radimo da imamo pozitivnu procenu”, kaze Arifi.\nNa Kosovu nema institucionalnog vakuma kaze nasem radiju sefica kancelarije za informisanje UNMIK-a Hua Jiang\n“Nema vakuma, nema zastajanja i sve ide onako kako se planiralo”, kaze Jiang dodajuci kako vicepremijer vrsi svoju duznost i da radne grupa nastavljaju posao onako kako su zapocele.\nKao posledica ostavke i predaje Haradinaja u Hag doslo je do odlaganja sastanka radnih grupa Pristine i Beograda o nestalim osobama. Iako je sam Haradinaj insistirao da se taj sastanak ne odlaze zbog njegove ostavke do toga je ipak doslo.\n“Bilo je odlaganja zbog tehnickih razloga, sastanak je odlozen za nedelju dana i nadam se da nece biti negativnih uticaja”, kaze kordinator za standarde Arifi.\nOn veruje da ce dobrovoljna predaja bivseg premijera uticati da se ispune najmanje dva, od osam standarda koje je uspostavila medjunarodna zajednica.\n“Odlucnost Haradinaja da se dobrovoljno preda i institucionalna podrska su uticali na ostvarivanje standarda vladavine zakonitosti na Kosovu, ali je to istovremeno dokaz funkcionisanja demokratskih institucija”.\nCinjenica da jos nije izabran novi premijer Kosova ne utice na rad radnih grupa za standarde, smatra Arifi.\n“Grupe su angazovane i ja verujem da ce procena biti pozitivna. Cinjenica da jos nije izabran premijer nije smetnja da se radi na ostvarivanju standarda”.\nU Pristini ce 11 aprila biti izvrsena tehnicka procena standarda. Zvanicnici vlade Kosva smatraju da je najveci napredak ucinjeni u oblasti vladavine zakona, demokratskih institucija i privrede.\nZnacajnog napredka ima i u drugim oblastima, kao sto su bezbednost, sloboda kretanja i odrzivi povratak.


Nakon više od tri decenije prisustva na ruskom tržištu, McDonald's je saopštio da nastoji da u potpunosti napusti Rusiju.\nJedna od tih kompanija bio je i McDonald's, iz kojeg su početkom marta saopštili da će privremeno obustaviti poslovanje u Rusiji do okončanja rata u Ukrajini.\nMeđutim, uzevši u obzir tok rata, ali i sve veći pritisak kako zaposlenih tako i aktivista, McDonald's je doneo odluku o potpunom povlačenju.\n"Neki bi mogli da tvrde da je obezbeđivanje pristupa hrani i nastavak zapošljavanja desetina hiljada građana sigurno dobra i ispravna stvar. Međutim, nemoguće je zanemariti humanitarnu krizu izazvanu ratom u Ukrajini. Nemoguće je očekivati da zlatni luk (simbol kompanije) predstavlja istu nadu i obećanje koje nas je dovelo do ulaska na rusko tržište pre 32 godine", saopšteno je iz te kompanije, prenosi B92.\nPrema pisanju medija, McDonald's planira da proda sve što ima na ruskom tržištu lokalnoj kompaniji koja će se verovatno baviti istom delatnošću, ali pod drugim imenom.\n"Naši prioriteti sada uključuju nastojanje da se osigura da zaposleni McDonald's-a u Rusiji i dalje budu plaćeni do zaključivanja transakcije, te da zaposleni imaju osiguran posao i kod potencijalnog kupca", ističe se.\nInače, prvi McDonald's-ov restoran otvoren je u Rusiji u januaru 1990. godine, što je na neki način bio još jedan u nizu simbola kraja Hladnog rata i najave bolje saradnje između Rusije i zapadnih kompanija.\nUkrajina obustavila tranzit ruskog gasa preko jedne gasne stanice


Vesti online / Vesti / Svet / Lavrov poziva Nemačku na blizak politički dijalog\nLavrov poziva Nemačku na blizak politički dijalog\n"Za Moskvu i Berlin je važno da ostvare blizak politički dijalog s obzirom na tešku situaciju u Evropi i celokupnom svetu", izjavio je danas ruski ministar spoljnih poslova Sergej Lavrov.\nNa konferenciji za novinare sa nemačkim kolegom Hajkom Masom, Lavrov je rekao da se Rusija i Nemčka slažu uprkos razlikama oko pojedinih pitanja, preneo je TASS.\n- Naša saradnja nastavlja da napreduje u brojnim područjima, potvrdili smo i zajednicku nameru jačanja saradnje - rekao je Lavrov.\n- Izgleda mi da delimo mišljenje da je, s obzirom na tešku situaciju u Evropi i celom svetu, posebno važno za Rusiju i Nemačku da održe dijalog - istakao je Lavrov.\nMas je sa druge strane rekao da Rusija može da spasi raketni sporazum poznat kao Sporazum o likvidaciji raketa srednjeg i kratskog dometa (INF) ako se oslobodi krstarećih raketa koje krše sporazum, preneo je Rojters.\nGovoreći tokom posete Moskvi, Mas je rekao da je potrebno da sporazum o razoružanju ostane na snazi jer je to kljucno za bezbednosne interese Nemačke.\nOn je pozdravio spremnost Rusije da nastavi da razgovara o sporazumu INF-a, iz kojeg Vašington želi da se povuče.\nGovoreći o Kerčkom moreuzu, Mas je rekao da je opšte poznato da brodovi mogu da prolaze kroz taj moreuz slobodno.\n- Kerčki moreuz je slobodan, to sve strane kažu - rekao je Mas.\nNemačka: "Severni tok 2" niko ne može zaustaviti\nSVET "Nadam se deeskalaciji situacije"\nSVET Rusija NATO-u: Ne podižite nivo konfrontacije na Atlantiku\nSVET Pompeo pozvao Moskvu da se ne meša u sukobe u Venecueli\nSVET Lavrov: Zapad oduvek znao da su snimci hemijskih napada izrežirani


Selektor košarkaške reprezentacije Srbije, Igor Kokoškov, dobio je još jedno pojačanje pred početak kvalifikacija za Evropsko prvenstvo.\nSrbija će u februarskom FIBA prozoru gostovati u Finskoj i dočekati Gruziju, a kako prenose ruski mediji stručni štab Orlova biće jači za još jednog mladog stručnjaka.\nLokomotiva Kubanj je potvrdila da je novi selektor srpske reprezentacije pozvao pomoćnog trenera Lokomotive Bogdana Karaičića, koji će obavljati funkciju asistenta, odnosno, skauta u nacionalnom timu.\nOvaj stručnjak ima 35 godina, značajan deo trenerske karijere proveo je u Danskoj...\nSportske.net: Kokoškov našao još jedno pojačanje za reprezentaciju Srbije! Stiže iz Rusije!\nPojačanje za Igora Kokoškova stiglo iz Rusije\nIzvor: MozzartSport.com, 25.Jan.2020\nNovi selektor, ceo novi stručni štab. Još snažniji, nego što se najavljivalo, pošto je Igor Kokoškov reprezentaciji Srbije pridodao i Bogdana Karaičića, pomoćnog trenera Lokomotive iz Kubanja. Karaičić će u Kokoškovom timu biti zadužen za skauting proitvnika, imaće i funkciju asistenta,...


Sklopite novi ili obnovite postojeći ugovor uz ugovornu obavezu od 24 meseca i čekaju vas dodatne pogodnosti u okviru izabranog paketa do kraja ugovorne obaveze.\nUz pakete Biznis Total 15, Biznis Total 25 ili Biznis Total 100, možete da odaberete između neograničenog internet saobraćaja, dodatnih 50 minuta u romingu, dodatnih 50 minuta za internacionalne pozive ili dodatnih 1GB interneta u romingu do kraja ugovorne obaveze.\nAko izaberete Biznis Start 500, 1000, 2000 ili Biznis Total 5 dobijate čak duplo više internet saobraćaja u okviru paketa do kraja ugovorne obaveze.\nUslovi korišćenja promocije >\nUz Biznis Total 15, Biznis Total 25 ili Biznis Total 100\nUz to, Biznis Total Vam daje i mogućnost da obogatite paket prema svojim potrebama. Učinite vaš biznis potpuno jedinstvenim i izaberite neke od dodatnih usluga:\nza međunarodne pozive\n25 roming minuta\nodlaznih i dolaznih\n3GB i 300 minuta u mrežama\nTelenor Mađarska i Bugarska\n*uz ugovornu obavezu\nInternet saobraćaja u\n+10 GB za 5 aplikacija\nili 1GB u romingu\nili 50 min u romingu\nili 50 min za međunarodne pozive\n*uz ugovornu obavezu 24 meseca\n*Promotivna cena bez kupovine telefona\n25 minuta odlaznih i dolaznih roming poziva u Evropi (u regionu Zapadnog Balkana važe za pozive ka trećim destinacijama van regiona Zapadnog Balkana), Rusiji, SAD, Kini i UAE\n1 GB internet saobraćaja u romingu u Evropi (izuzev regiona Zapadnog Balkana), Rusiji, SAD, Kini i UAE\n300 minuta odlaznih i dolaznih poziva i 3 GB internet saobraćaja u Telenor mrežama u Mađarskoj i Bugarskoj\nDigitalna biblioteka Bookmate\nKorisnici tarifnih paketa Biznis Total 15, Biznis Total 25 i Biznis Total 100 moći će da promene izabrani servis i to trenutno (bez čekanja do kraja meseca), s tim što će prva promena izabranog servisa biti besplatna, a svaka naredna će se naplaćivati 999,00 dinara.\n799 RSD kredita\nMinuti ka svim domaćim mrežama važe za sve fiksne i mobilne nacionalne mreže i ne uključuju pozive ka brojevima sa posebnom naplatom.\nSaobraćaj nakon potrošenih minuta/poruka iz tarifnog paketa Pretplatnik može da koristi isključivo i nakon što izvrši dopunu svog računa po sistemu i na način kao što to čine prepaid korisnici, tj. kupovinom elektronske dopune, vaučera i na svaki drugi način koji Telenor za ovo omogući.\nKorisnik u svakom trenutku može da izvrši pripejd dopunu svog broja i taj iznos mu je na raspolaganju nakon potrošenih minuta/poruka iz tarifnog paketa, kao i za usluge sa dodatnom vrednošću.\nNakon potrošenih minuta/poruka iz tarifnog paketa, minuti i poruke se tarifiraju prema sledećim cenama: uspostava veze 11,9 dinara, cena minuta ka svim domaćim mrežama 11,9 dinara, cena SMS poruke 5,9 dinara. Cena MMS poruke iznosi 15 dinara. Sve cene su navedene sa PDV-om i odnose se na nacionalni saobracaj.\nMinuti/poruke ka svim domaćim mrežama koje Pretplatnik ne potroši u toku meseca se prenose u naredna tri meseca.\nMinuti u Telenor mobilnoj mreži su na raspolaganju nakon iskorišćenih minuta ka svim domaćim mrežama i ne prenose se u naredne mesece.\nInternet saobraćaj iz paketa se odnosi na nacionalni internet saobraćaj. Po isteku megabajta predviđenih paketom, sistem će zaštititi korisnika od dodatnog zaduživanja blokiranjem pristupa internetu. Surfovanje je moguće nastaviti kupovinom internet dodatka.\nNepotrošeni internet se prenosi u naredna tri meseca\nSvim korisnicima Biznis Limit paketa je omogućeno da neograničen broj puta aktiviraju neki od jednokratnih internet tarifnih dodataka putem USSD menija *111# ili SMS poruke. Aktivacija internet tarifnih dodataka je moguća ukoliko korisnik ima uplaćenu pripejd dopunu u visini cene internet dodatka.\nInternet saobraćaj po isteku megabajta predviđenih paketom, Pretplatnik može da koristi isključivo i nakon što izvrši dopunu svog računa po sistemu i na način kao što to čine prepaid korisnici, tj. kupovinom elektronske dopune, vaučera i na svaki drugi način koji Telenor za ovo omogući.\nZa korisnike Biznis Limit tarifnog paketa bilo sklapanjem novog ugovora ili obnovom postojećeg, usluga pristupa internetu (GPRS) se automatski aktivira.\nRoming saobraćaj se naplaćuje po tarifi Roming 10 MB do kraja dana.\nUkoliko već imate ugovor u Telenoru, a želite da postanete korisnik novih tarifnih paketa, svoj paket možete promeniti lako slanjem skeniranog zahteva na memorandumu firme.\nKako da promenim paket?


DŽUDO, Beograd domaćin velikog džudo turnira - ATA Stars\nDŽUDO, Beograd domaćin velikog džudo turnira\nHome/cVesti - sportovi/Borilački sportovi/DŽUDO, Beograd domaćin velikog džudo turnira\nBeograd domaćin velikog džudo turnira\nU Beogradu će u subotu 16. aprila biti održan tradicionalni međunarodni džudo turnir „Trofej Beograda 2011“ za kadete i juniore, koji će ove godine prema broju i kvalitetu prijavljenih takmičara biti najači turnir za mlade u Evropi.\nOrganizatori su potvrdili da dolaze mladi džudisti i džudistkinje iz 14 zemalja: Francuske, Rusije, Italije, Austrije, Poljske, Mađarske, Rumunije, Bugarske, Grčke, Bosne i Hercegovine, Slovenije, Hrvatske, Crne Gore i Makedonije, sa mnogo reprezentativaca i sjajnih takmičara.\nPovezana vest: TEKVONDO, Vanja Stanković srebrna na Gren slemu u Kini\nZa domaće džudiste to je najviši rang takmičenja u kvalifikacijama za odlazak na prvenstvo Evrope.\nDan kasnije, 17. aprila, biće održan i memorijalni turnir „Srđan Janković“, na kojem će učestvovati deca – poletarci, mlađi i stariji pioniri od 5 do 14 godina, po starosnim grupama i težinskim kategorijama.\nPrijavljeno je preko 300 takmičara iz 10 zemalja Evrope.\nPovezana vest: TEKVONDO, Tijana Bogdanović srebrna na US Open-u\nDomaćin nadmetanja mladih u tom atraktivnom borilačkom sportu je Sportski centar „Šumice“.\nBy ATA Stars Redakcija|2011-04-14T20:25:34+01:00april 14th, 2011|Borilački sportovi|0 Comments